text:
(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद)
दसवीं कड़ी में रउरा पढ़ले रहीं
सम्मान मिलला बाद अपना गाँवे चहुँपल लोक कवि के एगो पंडित के कहल नचनिया पदनिया के बात कतना खराब लागल रहे. बाकिर चेयरमैन साहब का समुझवला पर ऊ अपना मन के तोष दे दिहले रहले. अब पढ़ीं गाँव से लवटि के आइल लोक कवि के कहानी.
लखनऊ चहुँप के लोक कवि साँस लिहले. चेयरमैन साहब का घरे उतरले. जाके उनुका पत्नी के प्रणाम कइले. चेयरमैन साहब से फेर काल्हु भेंट करे के कहत उनुको गोड़ छू लिहले त चेयरमैन साहब गदगद हो के लोक कवि के गले लगा लिहलन. कहलन, “जीयत रहऽ आ एही तरे यश कमात रहऽ.” आगा जोड़लन, “लागल रहऽ एही तरे त एक दिन तोहरा के पद्मश्री, पद्मभूषणो में से कुछ ना कुछ भेंटा जाई.” उ सुन के लोक कवि के चेहरा पर जइसे चमक आ गइल. लपक के फेर से चेयरमैन साहब के गोड़ छू लिहले. घर से बहरी निकलि के अपना कार में बइठ गइलन. चल दिहलन अपना संघतियन का साथे अपना घर का ओरि.
रात के एगारह बज गइल रहे.
ओने लोक कवि घरे चललन. एने चेयरमैन साहब लोक कवि का घरे फोन कइलन त लोक कवि के बड़का लड़िका फोन उठवलसि. चेयरमैन साहब ओकरा के बतवलन कि “लोक कवि घरे चहुँपते होखी. हमरा किहाँ से चल दिहले बा.”
“एतना देरी कइसे हो गइल ?” बेटा चिंता जतावत पूछलसि, “हमनी का साँझही से इन्तजार करत बानी सँ.”
“चिंता के कवनो बाति नइखे. सम्मान समारोह का बाद तोहरा गाँवे चल गइल रहीं सँ. ओहिजा खूब स्वागत भइल लोक कवि के. मेहरारू सभ लोढ़ा ले ले के परीछत रहली सँ. बिना कवनो तर तइयारी के बड़हन स्वागत हो गइल. पूरा गाँव कइलसि.” चेयरमैन साहब बोलत रहले, “फोन एहसे कइनी हँ कि एहिजा तूहू लोग तनी टीका-मटीका करवा दीहऽ. आरती -वारती उतरवा दीहऽ.”
“जी चेयरमैन साहब. ” लोक कवि के बेटा कहलसि, “हमनी का पूरा तइयारी का साथे पहिलही से बानी सँ. बैंड बाजा तक मँगवा लिहले बानी सँ. ऊ आवें त पहिले !”
“बक अप !” चेयरमैन साहब कहले, “त रूकऽ, हमहू आवतानी.” फेर पूछलन, “केहू अउरी त ना नू आइल रहुवे ?”
“कुछ अफसरान आइल रहले. कुछ प्रेसोवाला लोग आ के चल गइल. बाकिर मोहल्ला के लोग बा. कई जने कलाकारो लोग बा, बैंड बाजा वाले बाड़न सँ, घर के लोग बा.”
“ठीक बा. तू बाजा बजवावल शुरू कर द. हमहू चहुँपते बानी. स्वागत में कवनो कोर कसर ना रहे के चाहीं !” ऊ कहले.
“ठीक बा चेयरमैन साहब.” कहि के बेटा फोन रखलसि. बहरी आइल आ बैंडवालन से कहलसि, “बजावल शुरू कर द लोग, बाबूजी आवत बाड़े.”
बैंड बाजा बाजे लागल.
फेर दउड़ के घर में जा के माई के चेयरमैन साहब के निर्देश बतवलसि आ इहो कि गाँवो में बड़हन धूम-धड़ाका भइल बा से एहिजो कवनो कोर-कसर ना रहि जाव. लोक कवि जब अपना घर का लगे चहुँपलन त तनी चिहुँकलन कि बिना बरात के ई बाजा-गाजा ! लेकिन बैंड वाले, “बहारों फूल बरसाओ मेरा महबूब आया है” के धुन बजावत रहले आ मुहल्ला के चार छह गो लखैरा नाचत रहले.
ठीक अपना घर का सोझा उतरलन त बूझि गइलन कि माजरा का बा !
उनुकर धर्मपत्नी अपना दुनु पतोहियन आ मोहल्ला के कुछ औरतन का साथे सजल-धजल आरती के थरिया लिहले खाड़ रहली लोक कवि के स्वागत खातिर. लोक कवि के चहुँपते ऊ चौखट पर नरियर फोड़ली, बड़ा आत्मीयता से लोक कवि के गोड़ छूवली आ उनुकर आरती उतारे लगली. मुहल्लो का लोगो छिटपुट बिटोराये लागल.
गाँव जइसन भावुक आ भव्य स्वागत र ना भइल बाकिर आत्मीयता जरुर झलकल.
लोक कवि के संगी-साथी कलाकार नाचे लगलन. घर में पहिलही से राखल मिठाई बँटाये लागल. तबले चेयरमैनो साहब आ गइलन. लोक कवि के एगो पड़ोसी भागत-हाँफत अइलन, बधाई दे के बोललन, “बहुते बढ़िया रहल राउर सम्मान समारोह. हमार पूरा घर देखलसि. मुख्यमंत्री आ राज्यपाल का साथे रउरा के.”
“का आपहू सभे आइल रहली ओहिजा ?” लोक कवि अचकचात पूछलन, “लेकिन कइसे ?”
“हमनी का टीवी पर न्यूज में देखनी जा. ओहिजा ना गइल रहीं सँ.” पड़ोसी दाँत निपोरत कहले.
“रेडियो न्यूजो में रहल आपके समाचार.” एगो दोसर पड़ोसी बहुते मसोसत बतवले.
रात बेसी हो गइल रहल से लोग जल्दी-जल्दी अपना घरे जाये लागल.
बैंडो-बाजा बन्द हो गइल.
खा-पी के पोता-पोती के दुलरावत लोको कवि सूते चल गइलन. धीरे से उनकर पत्नियो उनुका बिस्तर पर आ के बगल में लेट गइली. लोक कवि अन्हार में पूछबो कइलन, “के हऽ ?” त ऊ धीरे से फुसफुसइली, “केहू नाईं, हम हईं.” सुन के लोक कवि चुपा गइलन.
बरीसन बाद ऊ लोक कवि का बगल में आजु एह तरह लेटल रहली. लोक कवि गाँवे का बात शुरु कर दिहलन त पत्नी उठ के हाँ हूँ करत उनुकर गोड़ दबावे लगली. गोड़ दबवावत-दबवावत पता ना लोक कवि के का सूझल कि पत्नी के पकड़ के अपना नियरा खींच के सूता लिहलन. बहुते बरीस का बाद आजु ऊ पत्नी का साथ “सूतत” रहले. चुपके-चुपके. अइसे जइसे कि सुहागरात वाली रात होखे. गुरुवाइन के ऊ “सूतल” सुख देके संतुष्टे ना परम संतुष्ट कर दिहले. सगरी सुख, सगरी तनाव, सगरी सम्मान ऊ गुरुवाइन पर उतार दिहले आ गुरुवाइनो आपन सगरी दुलार, मान-प्यार, भूख-प्यास आत्मीयता में सान के उड़ेल दिहली. “सूतला” ला थोड़ देर बाद ऊ लोक कवि का बाँहन में पड़ल कसमसात आपन संकोच घोरत बोलली, “टीवी पर आजु हमहूं आपके देखलीं.” फेर जोड़ली, “बड़का बेटउआ देखवलसि !”
सबेरे गुरुवाइन उठली त उनुका चाल में गमक आ गइल रह. उनुकर दुनु पतोहिया जब उनुका के देखली सँ, उनुकर बदलल चाल देखली सँ स दुनु अपने में आँख मारत एक दोसरा के संदेश “दे” आ “ले” लिहली सँ. एगो पतोहिया मजा लेत बुदबुदइबो कइलसि, “लागत जे पाँच लाख रुपयवा इहे पवलीं हईं.”
“मनो अउर का !” दोसरकी पतोह खुसफुसा के हामी भरलसि. बोलल, “पता ना कतना बरिस बाद जोरन पड़ल बा !”
सबेरे अउरियो कई लोग लोक कवि के घरे बधाई देबे अइले.
हिंदी अखबारो में पहिला पन्ना पर लोक कवि के मुख्यमंत्री आ राज्यपाल का साथे सम्मान लेत फोटो छपल रहे. दू गो अखबार में त रंगीन फोटो ! साथही रिपोर्टो. हँ अंगरेजी अखबारन में फोटो जरुर भीतर का पन्ना पर रहल रिपोर्ट का बिना.
लोक कवि के फोनो दनादन घनघनात रहे.
लोक कवि नहा धोआ के निकललन. मिठाई खरीदलन आ पत्रकार बाबू साहब का घरे चहुँपलन. उनुका के मिठाई दिहलन, गोड़ छूवलन, आ कहलन, “सब आपही के आशीर्वाद से भइल बा.” बाबू साहब घर पर रहले, पत्नी सोझा रहली से कुछ कटु ना बोललन. बस मुसुकात रहले.
लेकिना रास्ता पर ना अइलन, जइसन कि लोक कवि चाहत रहले.
लोक कवि त चाहत रहले कि एह सम्मान का बहाने एगो प्रेस कांफ्रेंस कर के पब्लिसिटी बिटोरल. चाहत रहलन स्पेशल इंटरव्यू छपवावल. सब पर पानी पड़ गइल रहे. चलत-चलत ऊ बाबू साहब से कहबो कइले, ” त साँझी खा आईं ना !”
“समय कहाँ बा ?”कहि के बाबू साहब टार दिहलन लोक कवि के. काहे कि निशा तिवारी के ऊ अपना मन से अबही ले टार ना पवले रहन.
लोक कवि चुपचाप चल अइलन.
बाद में आखिरकार चेयरमैने साहब दुनु जने का बीच पैच अप करवले. बाबू साहब प्रेस कांफ्रेंस के सवाल त रद्द कर दिहलन, कहलन कि “बासी पड़ गइल बा इवेंट.” लेकिन लोक कवि के एगो ठीक-ठाक इंटरव्यू जरुर कइलन.
रियलिस्टिक इंटरव्यू.
बहुते मीठ आ तीत सवाल पूछलन. आ पूरा विस्तार से पूछलन. कुछ सवाल साँचहू बड़ा मौलिक रहली सँ आ जबाब उनुका सवालो से बेसी मौलिक.
लोक कवि जानत रहले कि बाबू साहब उनुकर कुछ नुकसान ना करीहन से बेधड़क हो के जबाब देसु. फेर गोड़ छू के कहियो देसु कि “एकरा के छापब मत !”
जइसे कि बाबू साहब लोक कवि से पूछले कि “जब आप एतना बढ़िया लिखीले आ मौलिक तरीका से लिखीले त कवि सम्मेलनन में काहे ना जाईं ? तब जबकि रउरा के लोक कवि कहल जाला.”
“ई कवि सम्मेलन का होखेला ?” लोक कवि खुल के पूछलन.
“जहवाँ कवि लोग आपन कविता जनता का बीचे सुनावेले, गावेले.” बाबू साहब बतवले.
“अच्छा अच्छा समुझ गइनी.” लोक कवि कहले, “समुझ गइनी. ऊ रेडियो टीवीओ पर आवेला.”
“त फेर काहे ना जाईं आप ओहिजा ?” बाबू साहब के सवाल जारी रहे, “ओहिजा बेसी सम्मान, बेसी स्वीकृति मिलीत. खास कर के रउरा राजनितिक कवितन के.”
“एक त एह चलते कि हम कविता नाहीं गीत लिखीले. एह मारे ना जाइले. दोसरे हमरा के कबो बोलावलो ना गइल ओहिजा.” लोक कवि जोड़ले, “ओहिजा विद्वान लोग जाला, पढ़ल-लिखल लोग जाला. हम विद्वान हईं ना, पढ़लो-लिखल ना हई. एहू नाते जाये के ना सोचीला !”
“लेकिन रउरा लिखला में ताकत बा.बात बोलेला रउरा लिखले में.”
“हमरे लिखले में ना, हमरे गवले में ताकत बा.” लोक कवि साफ-साफ कहले, “हम कविता ना लिखीं, गाना बनाइले.”
“तबो, का अगर रउरा के कवि सम्मेलन में बोलावल जाव त आप जाएब ?”
“नाहीं. कब्बो ना जाएब.” लोक कवि हाथ हिलावत मना करत बोललन.
“काहे ?” पत्रकार पूछले,”काहे ना जाएब आखिर ?”
“ओहिजा पइसा बहुते थोड़ मिलेला.” कहि के लोक कवि सवाल टारल चहले.
“मान लीं कि रउरा कार्यक्रमन से बेसी पइसा मिले तब ?”
“तबो ना जाएब।”
“काहे ?”
“एक त कार्यक्रम से बेसी पइसा मिली ना, दोसरे हम गवईया हईं, कविता वाला विद्वान ना.”
“चलीं मान लीं कि रउरा के विद्वानो मान लिहल जाव आ पइसो बेसी दिहल जाव तब ?
“तबहियो ना.”
“अतना भागत काहे बानी लोक कवि कवि सम्मेलनन से ?”
“एहसे कि हम देखले बानी कि ओहिजा अकेले गावे पड़ेला, त हमरो अकेले गावे के पड़ी. संगी साथी होखिहन ना, बाजा-गाजा होई ना. बिना संगी-साथी, बाजा-गाजा के त हम गाइये ना पाएब. आ जे कहीं गा दिहलीं अकेले बिना गाजा-बाजा त फ्लॉप हो जाएब. मार्केट खराब हो जाई.” लोक कवि बाति अउरी साफ कइलन कि, “हम कविता नाहीं गाना गाइले. धुन में सान के, जइसे आटा सानल जाले पानी डाल के. वइसहीं हम धुन सानीले गाना डाल के. बिना एकरे त हम फ्लॉप हो जाएब.”
“गजब ! का जबाब दिहले बानी लोक कवि रउरा.” बाबू साहब लोक कवि से हाथ मिलावत कहले.
“लेकिन एकरा के छापब मत.” लोक कवि बाबू साहब के गोड़ छुवत कहले.
“काहे ? एहमे का बुराई बा ? एहमें त कवनो विवादो नइखे.”
“ठीक बा, बाकिर विद्वान लोग बिना मतलब नाराज हो जाई.”
“काहे कि उहो लोग इहे करत बा जवन कि आप करत बानी एहसे ? एहसे कि ऊ लोग इहे काम कर के विद्वानन का पाँति में बइठ जात बा, आ इहे काम करि के रउरा गवईयन का पाँति में बइठ जातानी एहसे ?” बाबू साहब कहले, “लोक कवि राउर ई टिप्पणी एह कवियन के एगो कड़ेर झापड़ बा. झापड़ो ना बलुक जूता बा.”
“अरे ना ! ई सब नाहीं.” लोक कवि हाथ जोड़ के कहले, “ई सब छापब मत.”
“अच्छा जे ई ढपोरशंखी विद्वान रउरा एह टिप्पणी से नाराजे हो जइहे त का बिगाड़ लीहें ?”
“ई हमरा नइखे मालूम. बाकिर विद्वान हवे लोग, बुद्धिजीवी हवे, समाज के इज्जतदार लोग हवे. ओह लोग के बेईज्जती ना होखे के चाहीं. ओह लोग के इज्जत कइल हमार धर्म ह.”
“चलीं, छोड़ीं.” कहि के पत्रकार बात आगा बढ़ा दिहले. लेकिन बात चलत चलत फेर कहीं ना कहीं फँस जाव आ लोक कवि हाथ जोड़त कहसु, “बाकिर ई छापब मत.”
एही तरे चलते फँसत बात एक जगहा फेर दिलचस्प हो गइल.
सवाल रहुवे कि, “जब आप अतना स्थापित आ मशहूर गायक हईं त अपना साथे दुगाना गावे खातिर एतना लचर गायिका काहे राखेनी ? सधल गायकी में निपुण कवनो गायिका का साथे जोड़ी काहे ना बनाईं ?”
“अच्छा..!” लोक कवि तरेरत बोललन, “अपना ले नीमन गायिका का साथे दुगाना गाएब त हमरा के के सुनी भला ? फेर त ओह गायिका के बाजार बन जाई, हम त फ्लॉप हो जायब. हमरा के फेर के पूछी ?”
“चलीं नीमन गावे वाली ना सही. पर थोड़ बहुत ठीक ठाक गावे वाली बाकिर खूबसूरत लड़िकी त अपना साथे गावे खातिर रखिये सकीले आप ?”
“फेर उहे बाति !” लोक कवि मुसुकात तिड़कले, “देखत बानी जमाना एतना खराब हो गइल बा. टीम में लड़िकी ना राखीं त केहू हमार परोगराम ना देखी, ना सुनी. आ सोना पर सुहागा ई कर दीं कि अपना साथे गावे वाली कवनो सुन्दर लड़िकी राख लीं !” ऊ बोललन, “हम त फेर फ्लॉप हो जायब. हम बूढ़वा के के सुनी, सब लोग त ओह सुन्दरी के देखही में लाग जाई. बेसी भइल त गोली-बनूक चलावे लगीहें लोग !” ऊ कहले, “त चाहे देखे में सुन्दर भा गावे में बहुते जोग, हमरा साथे ना चल पाई. हमरा त दुनु मामिला में अपना से उनइसे राखे के बा.”
कहे के त लोक कवि साफ-साफ कहि गइलन लेकिन फेरु पत्रकार के गोड़े पड़ गइलन. कहे लगलन, “एकरो के मत छापब.”
“अब एहमें का हो जाई ?”
“का हो जाई ?” लोक कवि कहले, “अरे बड़हन बवाल हो जाई. सगरी लड़िकी नाराज हो जइहे सँ.” ऊ कहले, “अबहीं त सभका के हूर के परी बताइले. बताइले कि हमरा से नीमन गावे लू. बाकिर जब सब असलियत जान जइहें सँ त कपार फोड़ि दीहें स हमार. टूट जाई हमार टीम. कवन लड़िकी भला तब आई हमरा टीम में ?” लोक कवि पत्रकार से कहले, “समुझल करीं. बिजनेस ह ई हमार ! टूट गइल त ?”
त एह तरह कुछ का तमाम कड़ुआ बाकिर दिलचस्प सवालन के जबाबन के काट-पीट के लोक कवि के इंटरव्यू छपल, फोटो का साथ.
एहसे लोक कवि के ग्रेसो बढ़ गइल आ बाजारो !
अब लोक कवि का कार पर उनुका सम्मान के नाम के प्लेट जवन ऊ पीतल के बनववले रहले, लाग गइल रहुवे. बिल्कुल मंत्री, विधायक, सांसद, कमिश्नर, डीएम, भा एसपी के नेमप्लेट का तरह.
लोक कवि के कार्यक्रमो एने बढ़ गइल रहे. अतना कि ऊ सम्हार ना पावत रहले. कलाकारन में से एगो हुसियार लउण्डा के ऊ लगभग मैनेजर बना दिहले. सब इंतजाम, सट्टा-पट्टा, आइल-गइल, रहल-खाइल, कलाकारन के बुकिंग, ओकनी के पेमेंट लगभग सगरी काम ऊ ओहि कलाकार कम मैनेजर के सँउप दिहले रहन.
किस्मत सँवर गइल रहे लोक कवि के. एही बीच उनुका के बिहारो सरकार दू लाख रुपिया के सम्मान से सम्मानित करे के घोषणा कर दिहलसि. बिहारो में एगो यादव मुख्यमंत्री के राज रहल. यादव फैक्टर ओहिजो लोक कवि के कामे आइल. साथही बिहारो में उनुकर कार्यक्रमन के मांग बढ़ गइल.
चेयरमैन साहब अब लोक कवि के रिगइबो करस कि, “साले, अब तू आपन नाम एक बेर फेर बदलि ल. मोहन से लोक कवि भइल रहऽ आ अब लोक कवि से यादव कवि बनि जा.”
जबाब में लोक कवि कुछ कहसु ना बस भेद भरल मुसुकी फेंक के रहि जासय. एक दिन ओही पत्रकार से चेयरमैन साहब कहे लगलन कि़ “मान ल लोककविया के किस्मत अइसहीं चटकत रहल त एक ना एक दिन हो सकेला कि इनका पर रिसर्चो होखे लागो. यूनिवर्सिटी में पीएच॰डी॰ होखे लागे इनका बारे में.”
“हो सकेला, चेयरमैन साहब बिल्कुले हो सकेला.” चेयरमैन साहब के मजाक के वजन बढ़ावत बाबू साहब कहले.
“त एगो विषय त एह लोक कवि पर पीएच॰डी॰ में सबले बेसी पापुलर रही.”
“कवन विषय ?”
“इहे कि लोक कवि का जीवन में यादवन के योगदान !” चेयरमैन साहब तनी तफसील में आवत बोलले, “एकर सबले पहिली ४४० वोल्ट वाली प्रेमिका यादव, एकर सबले पहिला गाना बनल यादव प्रेमिका पर, ई सबसे पहिले “सूतल” यादव लड़िकी का संगे, एकर पहिला लड़िका पैदा भइल यादव मेहरारू से.” चेयरमैन साहब कहत गइले, “पुरस्कार त एकरा बहुते मिलल बाकिर सबले बड़ आ सरकारी पुरस्कार मिलल त यादव मुख्यमंत्री का हाथे, फेर दोसरको सरकारी पुरस्कार यादवे मुख्यमंत्री का हाथे. अतने ना, आजुकाल्हु कार्यक्रमो जवन खूब काट रहल बा उहो यादवे समाज में.” चेयरमैन साहब सिगरेट के लमहर कश खींचल कहले, “निष्कर्ष ई कि यादवन के मारतो ई यादवन के राजा बेटा बनि के बइठल बा.”
“ई त बड़ले बा चेयरमैन साहब !” बाबू साहब मजा लेत कहले.
बाकिर लोक कवि हाथ जोड़ले आँखि मूंदले अइसन बइठल रहले कि मानो प्राणायाम करत होखसु.
फेरु अगिला कड़ी में
लेखक परिचय
अपना कहानी आ उपन्यासन का मार्फत लगातार चरचा में रहे वाला दयानंद पांडेय के जन्म ३० जनवरी १९५८ के गोरखपुर जिला के बेदौली गाँव में भइल रहे. हिन्दी में एम॰ए॰ कइला से पहिलही ऊ पत्रकारिता में आ गइले. ३३ साल हो गइल बा उनका पत्रकारिता करत, उनकर उपन्यास आ कहानियन के करीब पंद्रह गो किताब प्रकाशित हो चुकल बा. एह उपन्यास “लोक कवि अब गाते नहीं” खातिर उत्तर प्रदेश हिन्दी संस्थान उनका के प्रेमचंद सम्मान से सम्मानित कइले बा आ “एक जीनियस की विवादास्पद मौत” खातिर यशपाल सम्मान से.
वे जो हारे हुये, हारमोनियम के हजार टुकड़े, लोक कवि अब गाते नहीं, अपने-अपने युद्ध, दरकते दरवाजे, जाने-अनजाने पुल (उपन्यास, बर्फ में फंसी मछली, सुमि का स्पेस, एक जीनियस की विवादास्पद मौत, सुंदर लड़कियों वाला शहर, बड़की दी का यक्ष प्रश्न, संवाद (कहानी संग्रह, सूरज का शिकारी (बच्चों की कहानियां, प्रेमचंद व्यक्तित्व और रचना दृष्टि (संपादित, आ सुनील गावस्कर के मशहूर किताब “माई आइडल्स” के हिन्दी अनुवाद “मेरे प्रिय खिलाड़ी” नाम से प्रकाशित. बांसगांव की मुनमुन (उपन्यास) आ हमन इश्क मस्ताना बहुतेरे (संस्मरण) जल्दिये प्रकाशित होखे वाला बा. बाकिर अबही ले भोजपुरी में कवनो किताब प्रकाशित नइखे. बाकिर उनका लेखन में भोजपुरी जनमानस हमेशा मौजूद रहल बा जवना के बानगी बा ई उपन्यास “लोक कवि अब गाते नहीं”.
दयानंद पांडेय जी के संपर्क सूत्र
5/7, डाली बाग, आफिसर्स कॉलोनी, लखनऊ.
मोबाइल नं॰ 09335233424, 09415130127
e-mail : dayanand.pandey@yahoo.com


c: text/html

text:
कैनियन
कैनियन भा गॉर्ज एक किसिम के घाटी होला जेकर दुन्नो ओर के ढाल लगभग खड़ा ढाल होलें आ चौड़ाई के अनुपात में गहिराई बहुत ढेर होला। इनहन के गहिरी घाटी, तंग घाटी भा सँकरी घाटी कहल जा सके ला। प्रमुख रूप से अइसन घाटी सभ के निर्माण अपरदन (जमीन कटाव) द्वारा होला जब नदी भा जलधारा घाटी के गहिरा तेजी से करे आ साइड के ढाल के कटाव ओतना तेजी से न होखे।
अंगरेजी के दुन्नों शब्द कैनियन आ गॉर्ज के अदल-बदल के इस्तेमाल होला आ ई लगभग पर्यावाची हवें। कुछ स्रोत के मोताबिक कैनियन शब्द के इस्तेमाल अमेरिकी अंगरेजी में ढेर होला आ गौर्ज के इस्तेमाल यूरोप में होला। कुछ जगह इहो देखे के मिले ला कि बड़हन आ बिसाल आकार के गॉर्ज के कैनियन कहल जाला।[1] हिंदी में गॉर्ज के खड्ड आ कैनियन खातिर महाखड्ड शब्द के इस्तेमाल भी मिले ला।[2]
अमेरिका के एरिजोना में कोलोरैडो नदी द्वारा बनावल ग्रैंड कैनियन आ तिब्बत में ब्रह्मपुत्र नदी द्वारा हिमालय के पार करत समय बनावल यारलुंग त्सां पो गॉर्ज दुनिया के परसिद्ध कैनियन भा गॉर्ज हवें। एक ठो परिभाषा के अनुसार काली गंडकी गॉर्ज दुनियाँ के सभसे गहिरी घाटी हवे, हालाँकि ऊँचाई के माप के तरीका अलग होखे पर यारलुंग त्सां पो गॉर्ज सभसे गहिरा आ सभसे बड़ कैनियन भी मानल जाला।

robotstxt: allowed

filter: keep


text:
बरसो पहिले हिंदी फिल्म उधार की जिंदगी से अभिनय के क्षेत्र में कदम धरे वाला अभिनेता रवि किशन के बतौर मुख्य अभिनेता पहिलका हिंदी फिल्म २६ अगस्त से पूरा देश में एक साथ पांच सौ से बेसी सिनेमाघरन में रिलीज होखे जा रहल बा. एह फिल्म का निर्माण आ निर्देशन सुनीत अरोड़ा कइले बाड़े. कुछ गलत कारण से ई फिल्म बहुते चर्चा में आ गइल बा. फिल्म में आजु के नवहियन के आ बड़का सोसायटी के अन्हार पहलू पर जोरदार चोट कइल गइल बा.
रवि किशन के भूमिका एह फिल्म में राकेश चौबे नाम के सिधवा नवजवान के बा जवना के सिधई ओकरा के प्रताड़ित करे के कारण बन जात बा. निर्माता निर्देशक सुनीत अरोड़ा के कहना बा कि नायक के किरदार खातिर दिमाग में आइल पहिला अउर आखिरी नाम रवि किशन के रहल आ रवि किशनो उनुका उम्मीद पर टंच निकललन. अपना भाव भंगिमा, संवाद अदायगी आ बोलती आँखिन से ऊ राकेश चौबे के किरदार के जीवंत बना दिहले.
देश विदेश के करोडो रवि किशन फैन लोग के एह फिल्म चितकबरे के बेसब्री से इंतजार बा.
(स्रोत – उदय भगत)


text:
बिहार के बेखौफ हो चुकल अपराधी अब मंत्री आ विधायक तक के नईखन छोड़त। ताज़ा मामला में अपराधी पूर्व परिवहन मंत्री आ खगड़िया जिला में परबत्ता के जदयू विधायक रमानंद सिंह के अपराधी जान से मारे के धमकी देले।
पटना के सरकारी निवासी प आईल एगो फोन कॉल में अपराधी कहले कि उ लोग रमानंद सिंह के गाड़ी में बम लगा के उड़ा दिहे। जानलेवा धमकी मिलला के बाद विधायक पटना के एसएसपी से लिखित शिकायत कईले बाड़े।
मिलल जानकारी के मुताबिक कंकड़बाग में विधायक के आवास प शनिवार के एगो फोन आईल अवुरी फोन के उठावेवाला पुछलस हेलो बोलला के बाद फोन करेवाला से पुछलस कि ‘केकरा से बात करे बा अवुरी के बोलता’, लेकिन फोन करेवाला सवाल के जवाब देवे के बदला सीधा-सीधा विधायक के जान से मारे के धमकी देलस।
ए मामला में पुलिस जांच शुरू क देले बिया अवुरी धमकी देवे वाला के जल्दीए पता लगा लेवे के दावा करतिया।


text:
दार्शनिक मुम्बई प्रेस मीडिया अवार्ड का तरफ से पिछला दिने मॉडलिंग आ ग्लैमर के दुनियाँ में जलवा बिखेरे वाली अभिनत्री अर्चना सिंह के ग्लैमर क्वीन अवार्ड से सम्मानित कइल गइल.
एह मौका प भोजपुरी फ़िल्म इंडस्ट्री के बड़े बड़े निर्देशक, कलाकार, पत्रकार, समाजसेवी आ बुद्धिजीवी मौजूद रहले. एहमें खास रहले राजकुमार आर .पाण्डेय. असलम शेख, जगदीश शर्मा, अरुण बक्शी, रानी चटर्जी, स्मृति सिन्हा, अक्षय सिंह, पवन सिंह, अवधेश मिश्रा, प्रदीप पाण्डेय चिण्टू, मण्टू लाल, आ उदित नारायण वगैरह.
सिनेमो में अपना अभिनय के जादू चलावत अर्चना सिंह एक के बाद एक भोजपुरी फिलिमन में अपना जबरदस्त अभिनय से आपम मौजूदगी दर्ज करवावत बाड़ी.
जाने जोग बा कि हालही में अर्चना लेखक-निर्देशक ओम जी यादव के निर्देशन में “सजना मंगिया सजाई द हमार” फिलिम के शूटिंग पूरा करवली. एह फिलिम में इनकर नायक बाड़े चर्चित गायक से नायक बनल रवि राज “दीपू”. एह फिलिम से पहिले अर्चना एस.एस.फ़िल्म फैक्टरी के बनावल आ संजीव बोहरपी निर्देशित “विजय पथ” के शूटिंग पूरा करवले रही. “विजय पथ” में इनकर नायक बाड़न विजय वर्मा.
अर्चना आ अरविंद अकेला कल्लु के जोड़ी वाली फिलिम “दिल हो गइल दीवाना तोहरा प्यार में” के शूटिंग पहिलही पूरा हो चुकल बा.
(रामचद्र यादव)


text:
विकिपीडिया:श्रेणी
श्रेणी (Category) विकिपीडिया के अइसन पन्ना हवें जेवन लेख, टेम्पलेट आ अउरी दूसरी श्रेणी सभ आ बाकी कई किसिम के सामग्री के अलगा-अलगा बाँट के उन्हानें के बर्गीकरण करे की काम में आवेला। ए ब्यवस्था से केहू पाठक के कवन चीज कहाँ बा ई खोजे में सुबिधा होला।
कौनों पन्ना जेवनी श्रेणी/श्रेणी सभ में राखल होला ऊ सगरी के नाँव कड़ी की रूप में पन्ना पर सबसे नीचे लऊके ला।
श्रेणीकरण[संपादन]
कौनों लेख, टेम्पलेट या श्रेणी के एगो श्रेणी में रखे खातिर ओकर श्रेणीकरण कइल जाला। एकरा खातिर ओ पन्ना पर निचे बतावल तरीका से कोड लिखल जाला:
[[श्रेणी:नाँव]]
ई कोड के पन्ना पर सबसे नीचे जोड़ दिहल जाला; जहाँ "नाँव" की जगह ओ श्रेणी के नाँव लिखल जाला जेवना में अपनी पन्ना के रखे के होखे।
- उदाहरण
उदाहरण खातिर उत्तर प्रदेश नाँव की लेख के श्रेणी:भारत के राज्य नाँव की श्रेणी में रखे खातिर ए पन्ना पर
[[श्रेणी:भारत के राज्य]] लिख दिहल गइल बा।
सावधानी आ निर्देश[संपादन]
- नयका लेख: हमेशा नया लेख बनावे की बाद ओकरा के सटीक श्रेणी में जरूर रखीं। लेख एक से ढेर, मने की एकही संघे कई गो श्रेणिन में रखल जा सकत बा।
- बिना श्रेणी: अगर आपके कौनों लेख अइसन मिले जेवन कौनों श्रेणी में न होखे त कोसिस करीं की ओकरा के कौनों उचित श्रेणी में रख दीं। अगर ई न बुझाव की कौना श्रेणी में एकरा के राखल जाव, या जवन श्रेणी में एकरा के रखे के चाहीं ऊ मौजूद नइखे तब लेख के बिना श्रेणी वाला चिन्हित कर दीं। एकरा खातिर लेख में टेम्पलेट {{बिना श्रेणी}} के प्रयोग करीं। एकर प्रयोग करे खातिर पन्ना पर सबसे नीचे
{{बिना श्रेणी|date=अक्टूबर 2018}}जोड़ दीं। बाकी काम प्रबंधक लोग समय निकाल के कर दी आ लेख के सही श्रेणी में रख दी।
- उप श्रेणी:एगो श्रेणी में कई गो छोट श्रेणी भी हो सकेली। इन्हन के मुख्य श्रेणी के उपश्रेणी कहल जाला। हमेशा लेख के बिसय की महत्व की अनुसार ओकरा के सबसे छोट श्रेणी में रखीं। उदाहरण खातिर भूगोल से जुड़ल जेवन चीज पूरा भारत खातिर महत्व के बा त ऊ श्रेणी:भारत के भूगोल में रखाई, लेकिन अगर भूगोल से सम्बंधित लेख खाली बिहार की स्तर पर महत्व के बा तब ऊ श्रेणी:बिहार के भूगोल में राखल जाई जेवन की श्रेणी:भारत के भूगोल के एगो उप श्रेणी हवे। अइसन कबो ना करीं की कौनों बहुत छोटी मुकी गाँव की बारे में लेख बना के ओकरा के सीधे भारत या बिहार की श्रेणी में डाल दीं बालुक ई कोसिस करीं की ऊ जवना जिला में बाटे ओकरी नाँव की श्रेणी में रखल जाय। अइसहीं बाकी बिसय में भी होखी।
- औजार:श्रेणीकरण के काम में सुबिधा खातिर एगो बहुत ताकतवर औजार हॉट कैट मौजूद बा। अगर चाहीं त एकर भी इस्तेमाल कर सकत बानी। एकरा खातिर एकर पन्ना पढ़ीं विकिपीडिया:हॉट-कैट पर।
इहो देखल जाय[संपादन]
- श्रेणी:विकिपीडिया श्रेणी - विकिपीडिया के सभसे बड़ श्रेणी जेवना में बाकी सगरी श्रेणी रखल बाड़ी आ एकर उपश्रेणी हई।


text:
– अभय कृष्ण त्रिपाठी “विष्णु”
एक व्यक्ति दू नाव पर सवारी, कइसे ? समस्या विकट बा आ ओहु से विकट बा ओकर समाधान. सबसे बड़ बात ई कि समाधान के चिंता केहु के नइखे काहे से कि आज हर केहु जेतना ज्यादा मिल जाये ओतना नाव पर सवारी करे खातिर ना सिरिफ लालाईते बा बलुक सवारी के मजा लेबे खातिर कवनो हद तक जाए खातिर तैयार बा. ना केहु समझे के तइयार बा आ ना केहु का पास समुझावे के शक्ति मौजूद बा. सबसे बड़ समस्या ई कि सामने वाला के त्यागो करल मुश्किल काहे से अपना के छोड़ल आसान ना होला. चलीं पहिले वस्तु स्थिति समुझावे के कोशिश करत बानी एह उमेद में कि शायद केहु हमरा से बेहतर सोच राखत होखे.
समाज भा परिवार, नर भा नारी ओकरा के चलावे खातिर एगो नियम बनल बा, भा बना लीहल जाला. ई नियम सामाजिक, धार्मिक, देश क कानून क मिलल जुलल रूप होला जवन या त सभके मान्य होला भा बहुमत के राय से बनावल होला आ ई सभकरा पर बराबर रूप से लागू होला. नियम भा परंपरा समय चाहे काल अनुसार बदलतो जाला बशर्ते सब सहमत होखे भा बहुमत वर्ग एकरा साथे खाड़ हो. नियम, परंपरा के बदले खातिर समय अउर काल का अनुसार विरोधो होत रहेला आ विरोध सफल ना भइला पर समाज अउर परिवार में टूटो होत जाला.
एक से सहमत ना भइला पर कुछ लोग के अलगा होके दुसरका वर्ग भा जमात में शामिल होखल आज आम बात बा. शायद एही क परिणाम बा कि आज समाज में अनगिनत विचारधारा, धर्म, जाति, मौजूद बा. एक छोड़ के दूसर के हाथ थामल में कवनो बुराई नइखे बाकि एहु के साथ रहब अउरी ओहु के साथ रहब के ही दू नाव के सवारी के संज्ञा दीहल जाला जवन कि उचित नइखे आ झगड़ा झंझंट के जड़े कहाई ओकरा के. जदि केहु के कवनो समाज चाहे परिवार के अंग बन के रहेके बा त ओकरा ओह समाज चाहे परिवार के परम्परा, नियम आ संस्कृति के मानही के पड़ी. इहाँ ई कहल बेमानी होखी कि हम तोहरा के मानत बानी लेकिन नियम हमार चली.
नियम हो भा परंपरा आ चाहे सामाजिक कानून सब एक दूसरा के पूरक हो सकेला बाकि केहु एक दूसरा के काट ना सकेला. हर केहु के अपना अपना हिसाब से जिए के अधिकार बा आ इहे कारन बा कि एक धरम से दू धरम, एक परंपरा से दू परंपरा आ फेर एहु के टुकड़ा होत गइल. लेकिन अपना अधिकार के आड़ में अपना साथे दूसरो के जिनगी नरक करे क अधिकार केहु के पास नइखे. बात के अउरी खुल के कहे के बात हो त फिलहाल हम शनि शिंगणापुर के घटना के उदाहरण देब.
एगो परंपरा बरीसन से चलल आवत बा, जेकरा नइखे माने के बा ऊ अलगा हो जाओ आ दूसर शनि के मंदिर बना के पूजा शुरू करे. के रोकले बा. बाकि जदि ओहि शनि मंदिर के माने के बा त उहाँ के परंपरा के सम्मान पहिले करे के पड़ी. ज्यादा सरल भाषा में कहीं त हम ई कहब कि जदि हमरा अपना परिवार के साथे रहे के बा त गलत भा सही परिवार के मुखिया के बनावल नियम के पालन करही के पड़ी. जदि कवनो सदस्य एह नियम के नइखे मानल चाहत त ओकरो परिवार के साथे रह के सबकर जिनगी नरक करे के त कवनो औचित्य नइखे.
समझावे खातिर जरूर शनि शिंगणापुर के नाम लिहल बा बाकि ई स्थिति कमोवेश हर विषय आ स्थिति पर लागु होला. जबकि व्यवहार के स्तर पर ई हो रहल बा कि ना खेलब ना खेले देब, बस खेलवे बिगाड़ेब. आ एमा आग लगा के तमाशा देखे वाला लोगन के चाँदी हो रहल बा आ शायद फायदो हो रहल बा. बाकि अइसना लोग के तुलना बन्दर से बेसी ना होखी. लेकिन जदि अइसन लोग बन्दर बा त बकिया लोग काहे बिलाई बन के दू बिलाई के लड़ाई में बनरन के फायदा वाला कहावत चरितार्थ कर रहल बा?
आग लगाइब खुदहु जरब,
आज ना सही काल त मरब,
ना रही जग ना ही तू विष्णू,
दिल मिलाइब तब ही तरब.


text:
माँ केला देवी फिल्म्स आ निर्माता धीरेन्द्र चौबे के भोजपुरी फिलिम ‘छोरा गंगा किनारे वाला’ के क्लाइमेक्स सीन के शूटिंग मुंबई में शूट कइल जा रहल बा. एह क्लाइमेक्स सीन के मौका प फिलिम के सगरी कलाकार मौजूद बाड़न.
मुख्य भूमिका में प्रदीप पाण्डेय चिंटू बाड़न आ निर्देशन राजकुमार आर.पाण्डेय के बा.
पिछला दिने एह फिलिम के कुछ शूटिंग हरिद्वार में कइल गइल रहे काहेकि ‘छोरा गंगा किनारे वाला’ फिलिम में गंगा नदी देखावलो त लाजमी रहल. आ अब एकर क्लाइमेक्स सीन मुंबई में शूट कइल जात बा. अब थोड़िके शूटिंग करे के रह गइल बा जवना के जल्दिए पूरा लिहल जाई. आ फिलिम के अह साल दुर्गा पूजा बेरा ले रिलीज़ कइल जा सकऽता.
(संजय भूषण पटियाला)


text:
Home Tags बृजेश त्रिपाठी
Tag: बृजेश त्रिपाठी
फिल्म बिटिया छठी माई के ट्रेलर रिलीज़
छठ महापर्व पूजा पर आधारित यश कुमार की फिल्म बिटिया छठी माई के का ट्रेलर रिलीज कर दिया गया है, जिसमें यश कुमार कई...
बिटिया, छठी माई के का सेकेंड लुक आउट
भोजपुरी सिनेमा उद्योग में ऐसी धारणा है कि यहां कमर्शियल व मारधाड़ वाली फ़िल्में ही चलती हैं। ये भी देखा जाता रहा है कि...
फिल्म लव एक्सप्रेस के स्क्रीनिंग पर पहुंचे झारखंड के पूर्व सीएम...
नितेश सिन्हा की भोजपुरी फिल्म लव एक्सप्रेस की स्क्रीनिंग आज पीएनपी स्टूडियो, मोतीनगर गोरेगांव वेस्ट मुंबई में हुई, जिसमें मुख्य अतिथि के रूप में...
भोजपुरी फिल्म सखी के बियाह कल से महाराष्ट्र और गुजरात में...
महिला प्रधान भोजपुरी फिल्म सखी के बियाह बिहार, झारखंड में सफलता हासिल करने के बाद अब कल से महाराष्ट्र और गुजरात के कई सिनेमाघरों...
18 अप्रैल को होगा पवन सिंह अभिनीत वांटेड भोजपुरी फिल्म...
18 अप्रैल को वांटेड भोजपुरी फिल्म का ट्रेलर धमाके के साथ लांच किया जायेगा। भोजपुरी सिनेमा के पावरस्टार पवन सिंह, फिल्म निर्माता जसवंत कुमार...
खेसारीलाल यादव की भोजपुरी फिल्म दुल्हिन गंगा पार के का ट्रेलर...
खेसारी एंटरटेन्मेंट प्रजेंट और ब्रांड बिल्ला प्रोडक्शन के बैनर तले बनी भोजपुरी फिल्म दुल्हिन गंगा पार के का ट्रेलर आज मुंबई में एक भव्य...
भोजपुरी फिल्म इंडिया वर्सेस पाकिस्तान 11 अगस्त से सिनेमाघरों में
पाकिस्तान को वर्ल्ड कप टाइटल जिताने वाले क्रिकेटर इमरान खान ने कभी कहा था कि भारत और पाकिस्तान के बीच रिश्तों में सुधार का...
‘करे ला कमाल धरती के लाल’ का पोस्ट प्रोडक्शन जोरों पर
प्रसाद फिल्म इंटरप्राइजेज के बैनर तले बन रही भोजपुरी फिल्म ‘करे ला कमाल धरती के लाल’ की शूटिंग पूरी हो गई है और इन...
भोजपुरी फिल्म करे ला कमाल धरती के लाल के लिए शूट...
हॉट डांसिंग क्वीन सीमा सिंह ने हाल ही में भोजपुरी फिल्म "करे ला कमाल धरती के लाल" के लिए शूट किया। इस फिल्म का...
मुंबई और पंजाब में जल्दी रिलीज होगी भोजपुरी फिल्म सपूत
फिल्मकार और लेखक महेश पांडे की भोजपुरी फिल्म "सपूत" मुम्बई और पंजाब में रिलीज होगी। इस फिल्म के निर्देशक हैं युवा फिल्मकार मुकेश पांडे।...
करे ला कमाल धरती के लाल की शूटिंग सम्पन्न
प्रसाद फिल्म इंटरप्राइजेज के बैनर तले बन रही भोजपुरी फिल्म "करे ला कमाल धरती के लाल" की शूटिंग पूरी हो गई है। इस फिल्म...


text:
पिछला ९ अप्रैल के बिहार में रिलीज भइल रवि प्रकाश ओझा के बनावल फिल्म भगजोगनी दर्शकन के पसन्द आ रहल बा खास कर के महिला दर्शकन के. ई एगो महिला प्रधान फिल्म ह जवना के कहानी एगो बेटी से शुरु होखत बा आ ओकरे पर खतम होखत बा. कह सकीलें कि ई एगो बेटी के संघर्ष गाथा ह.
फिल्म के खासियत का बारे में बतावत रवि प्रकाश ओझा के कहनाम बा कि अश्लीलता आ दुअर्थी संवादन का चलते पढ़ल लिखल सभ्य परिवार के लोग भोजपुरी सिनेमा से दूरे रहल चाहेला आ उनकर मकसद वइसने लोग के थियेटर तक ले आवे के बा. फिल्म के मुख्य भूमिका पवन सिंह आ रानी चटर्जी के बा. साथ में बा लोग दिव्या पुष्कर, कपिल सदाना, रजा मुराद, पूनम श्रीवास्तव, विनीता वर्मा, बी बी कपूर, संजीव गुप्ता, मौशीला मोंडल, रिमी चक्रवर्ती, डा॰ममता सिंह, प्रियंका, मनोज श्रीवास्तव राजनजी, शैलेश कुमार सरोज, राहुल राजम प्रमोद पाण्डे, संतोष सिंह, आ राजकुमार श्रीवास्तव.
डेबरा पिक्चर्स का बैनर में बनल एह फिल्म के निर्देशक राजकुमार श्रीवास्तव, कथा पटकथा संवाद आ गीत लेखक मनोज मतलबी, संगीतकाार घुंघरु आ विनय विनायक आ छायाकार सानु सिन्हा हउवें.
(स्रोत : रंजन सिन्हा)


text:
कहाँ बा नीमन दिन कहे आ पूछे वाला लोगन के जवाब देत प्रधानमंत्री नरेन्द्र मोदी मथुरा रैली में कहलन कि घोटालाबाजन के नीमन दिन अब कबो नइखे आवे वाला. ओह लोग के त अब खराब दिन आइल बा जवन अउरी खराब होखत जाई. कहलन कि उनकर सरकार गरीबन खातिर काम करे में रात दिन लागल बिया आ बाकी गोल एह काम में अड़ंगा लगावे में लागल बाड़न. जे लोग साठ बरीस से सत्ता में रहुवे आ रात दिन देश के लूटे में लागल रहुवे ओह लोग के बेचैनी समझ में आवे के बात बा. कहलन कि ओह लोग के नीमन दिन आवे के गारंटी ऊ कबो ना लिहले रहन.
केजरीवाल के उछले के मौका देत दिल्ली उच्च न्यायालय कहलसि कि दिल्ली प्रदेश सरकार के एंटी करप्शन शाखा पुलिस वालन के गिरफ्तार कर सकेले. कहलस कि केन्द्र सरकार दिल्ली सरकार के अधिकार कटौती के अधिसूचना जारी ना कर सके.
बाम्बे स्टाक एक्सचेंज के सेंसेक्स सोमार का दिने 314 अंक गिर के आ निफ्टी 89 अंक गिर के बंद भइल. रुपियो में पाँच पइसा के कमजोरी देखे के मिलल.
मोदी सरकार के पहिला साल पूरा होखे का मौका पर संघ आ विहिप अयोध्या में राम मंदिर बनावे के दबाव बनावल शुरु कर दिहले बाड़े. संघ के अखिल भारतीय सह संपर्क प्रमुख अरुण कुमार नागपुर में मीडियावालन से कहलन कि भाजपा सरकार के आपन वादा पूरा करे के चाहीं. खास कर के राममंदिर बनावे आ धारा 370 खतम करे के काम में आवत अड़चन के जतना जल्दी हो सके हटावे के काम होखे के चाहीं.
उत्तरप्रदेश के कौशांबी जिला में सिराथू के अटसराए टीसन का लगे मूरी एक्सप्रेस के 8 गो डिब्बा बेपटरी हो गइला का चलते एक यात्री के मौत हो गइल आ करीब आधा दर्जन लोग घवाहिल हो गइल. ट्रेन राउरकेला से चलके जम्मूतवी जात रहुवे.
सुरक्षा बल नियंत्रण रेखा का लगे आतंकवादियन के घुसपैठ के कोशिश नाकाम कर दिहले बाकिर एह दौरान तीन गो जवान शहीद हो गइलें. जबकि महज एके गो आतंकी मरा पाइल.
झारखंड आ बिहार बंद का गोहार लगावे वाला नक्सली गिरोह काल्हु 32 गो ट्रक जरा दिहलें. एहसे करोड़ोें के नुकसान भइल बा.
चीन सरकार अपना झिनजियांग इलाका में शुरू भइल एगो बड़हन अभियान में 181 गो आतंकी ठिकानन पर छापा मरलसि. 112 गो आतंकी समर्पण कर दिहलें.
पाकिस्तान के बलूचिस्तान में राष्ट्रपति ममनून हुसैन के बेटा सलमान ममनून के काफिला पर निशान लगा के कइल गइल बम विस्फोट में सलमान त बाच गइले बाकिर तीन लोग के जान चल गइल आ 15 लोग घवाहिल हो गइल.


text:
एगो राजा के तीन गो बेटी हलन । राजा बेटियन के खूब प्यार करऽ हलन । से तीनों बेटी के पढ़े लागी दूसर जगुन भेज देले हलन । जब तीनो बेटी पढ़ के अयलन तब राजा ओहनी से पूछलन कि केकरा राजे राज करईत हऽ बेटी । बड़की आउ मँझली बेटी बोललन कि बाप जान के राजे राज करइत हियऽ । बाकि छोटकी बेटी बोलल कि किस्मत आउ भावी पति के राजे राज करइत हियऽ । राजा सोचलन कि अभी छोटकी बेटी खूब नऽ पढ़ल हे । से फिनो ओकरा पढ़ लागी भेजवा देलन । एक-दू बरस के बाद पढ़ के फिन आयल तो राजा ओही सवाल कयलन । छोटी बेटी फिन ओइसहीं जवाब देलक । राजा जवाब सुन के बड़ी खिसिया गेलन आउ सिपाही के हुकुम देलन कि जा के मुरुख लइका खोजऽ जेकरा से एकर बिआह कर देब । सिपाही लोग लइका खोजे चल देलन । मुरुख के खोजइत-खोजइत एगो भारी जंगल में पहुँचलन । उहाँ एगो गड़ेरी के लड़का पेड़ के जउन डाढ़ पर बइठल हल ओकरे काटइत हल । सिपाही लोग देख के कहलन कि एकरा से बढ़ के कउन मुरुख मिलतइ कि जउन डाढ़ पर बइठल हे ओही डाढ़ के काटइत हे । ओही लड़का के बरियारी पेड़ से उतरववलन आउ पकड़ के राजा के पास ले गेलन । राजा पूछलन कि तोहनी एकरा 'बुड़बक' कइसे समझलऽ ? ओहनी सभे हाल कह सुनवलन तो राजा समझ गेल कि ई ठीके में 'बुड़बक' हे । राजा छोटकी लड़की के ओकरे से विआह कर देलन आउ अरिआत देलन । बाकी लड़की के माय बढ़ियाँ-बढ़ियाँ बेसकिमती कपड़ा पहिना देलक हल । मुरुख लड़का आउ राजा के बेटी दूनों एक साथे चल देलन ।
*********** Entry Incomplete ***********


text:
भोजपुरी सिनेमा में एगो नया सितारा राजेश सिंह के इन्ट्री हो गइल बा. मुजफ्फरपुर के राजेश सिंह बचपने से रंगमंच से जुड़ल बाड़े. आपन प्रतिभा निखारे ला उ दिल्ली में थियेटर करे लगले. ओहिजे राजेश सिंह के पहिला बेर फिलिम में काम करे के मौका मिलल आ फिलिम रहल अमिर खान अभिनीत “1947 Earth”.
राजेश सिंह बतौर एक्टर टेलीफिल्म “दरार” कइलन. अपना कैरियर ला आ कुछ बढ़िया करे के चाहत राजेश के बेर बेर मुंबई आवे प मजबूर कइलसि बाकिर मुम्बई में उनका अपना मन के मुकाम ना मिल सकल त मुजफ्फरपुर लवटि अइलन आ एहीजे रहि के थियेटर, नाटक, एलबम, टेलीफिल्म करे लगले.
टीवी के आपन प्रेरणा स्त्रोत मानेवाला राजेश सिंह के आदर्श गोविन्दा हउवें, जिनका के देख देख के उ डांस सिखले आ फाइटो के ट्रेनिंग लिहले. एह सब में परिवारो के पूरा सहयोग मिलल.
राजेश सिंह के चाहत बा कि समाज खातिर कुछ ओइसन फिलिम करसु जवना से समाज में उनकर बढ़िया पहचान बनें. जइसन फिलिम राजश्री प्रोडक्शन के होखत रहे वइसने फिलिम से जुड़े के मौका मिलो.
राजेश अब वइसने फिलिम से आपन कैरियर शुरू करे जात बाड़े. ई उनकर पहिला भोजपुरी फिलिम ह आ अमित मुन्ना के निर्देशन में बनत बा. एह फिलिम के नाम हवे “विवाद” आ एकरा के परोसीहें नारायण बाबा.
देखल जाव कि एह फिलिम से राजेश सिंह के सपना कतना पूरा होखत बा आ उ कइसन फिलिम समाज का सोझा राखत बाड़े.
(कुन्दन राज)


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
नाच कांच तुरे तान जेकर राखे दुनिया मान - जनकदेव जनक
भिखारी ठाकूर अइसन बड़हन अदिमी रहल बाड़े जेकरा से जाने केतने लोगन के इयाद अउरी नेह-छोह लागल बा कहल मुसकील बा। बाकिर इहे इयाद अउरी नेह-छोह ओह आदिमी के विस्तार के बतावे वाला होखे ला। कुछ अइसने इयाद जनकदेव जी सोझा ले के आइल बानी।
- राजीव उपाध्याय
--------------------------------------------
नाच कांच तुरे तान जेकर राखे दुनिया मान. ई लोक उक्ति कहवां तक सांच बा जे भिखारी ठाकुर के नाच देखले होई, उहे समझ सकत बा. भिखारी ठाकुर के नाच कवनों जिनीस से कम ना रहे. जहवां आवे हजारन लोग के मुड़ीये दिखाई पड़े. हमरो सन 1969 में देखे के मउका मिलल रहे. जब उहां के नाच मंडली हमरा गांव सारन के बगलवाला गांव धर्मसर में आइल रहे. कहल जाला धर्मसर में महात्मा बुद्ध अपना शिष्यन के साथे आके बौद्ध धर्म के परचार कइले रहीं. खैर उ प्रसंग दोसर बा. नाच ओह गांव में एक रात खातिर आइल रहे. एकर खबर हमरा गांव में पहले से रहे. काहे कि भिखारी ठाकुर के नाच में हमरा गांव के लोहार घिनावन शर्मा ढोलक आ ताबला बजावस. एह से मुंहा मुंही नाच के खबर नदी के धारा में गिरल तेल नियर सगरों पसर जाव. नाच देखे खातिर हमार गांव टूट पड़ल रहे. नवहीं से लेके बुढ़ ,जवान तकले घर छोड़ के शामियाना के तरफ झटकत जात रहस. एह में हमहूं पीछे ना रहीं. अपना संघतियन के साथे बुढ़वन के पीछे पीछे लुकात छिपत जाये लगनीस. काहे कि चउथा-पांचवा में पढेवाला लईक के उमिर नाच देखे के वाला ना होला. बाकिर भिखारी बाबा के नाच के धुन, केहूं के पांव रोक ना पावे. अंजोरिया रात होखे भा अंधरिया, लोग नदी नाला फानत, कब्रिस्तान शमशान लांघत, बिना डर भय के उहां पहुंचे के फेर में रहे. नाच देखे के ललक में उमिर के बंधन टूट गइल रहे. जे भी पहले शामियाना के पास पहुंचल. मंच के आगे बइठे के कोशिश करे,ताकि सामने से नाच आ भिखारी ठाकुर के देख सको. जे भी गइल उहां कटहर के लासा नियर सट गइल. बाकिर कुछ मनबढ़ू आ लफुआ नवछेड़िया रहलेंस, ओकनी के डेग पहिले शामियाना से सटल राउटी के लगे पड़ल. उ राउटी के भीतर ताक झांक में लाग गइलेस. पेट्रोमैक्स के रोशनी में नहाइल शामियाना के आस पास अंजोर रहे. जेमें कुछ दबंग लोग ओकनी के हांक के शामियाना में करे, कुछ देर तक शांति के बाद फेरू ऊहे स्थिति हो जाव. ठसमठस भीड़ के कारन ठेला ठेली के आलम बेजोर रहे. कई बार तू-तू-मैं -मैं के बाद लातम जूतम के नउबत आ जाये. ‘हां ,हां शांत होई , शांत होई ..’के बीच मामला टल जाव. उपन्यास ‘सूत्रधार’ में संजीव जी के एगो बानगी ,‘नाच कांच है बात सांच है.’आइल बा.
कई गो नचनियां के नाचला के बाद भिखारी बाबा के देखे के सारथा पूरा भइल. गोर नार, लंब धड़ंग एको पुरनिया कलाकार मंच पर आइल. जवना के तन पर धोती मिरजई रहे. सिर पर पगड़ी बंधले आ हाथ में लाठी टेकले ठार भइल. सिर नवा के आ हाथ जोर के देखनिहारन के अभिनंदन कइलस. ओकरा बाद जे शामियाना के अंदर आ बाहर सन्नाटा पसर त बुझाइल कि निसबद रात के सन्नाटा ह. आंखियन के हजारन पुतली एकाएक भिखारी बाबा के ऊपर ठहर गइल. उनका एक एक बोल,हाव ,भाव आ भंगिमा पर लट्टू हो गइल. उहां के कमजोर काया से आवाज आइल,‘ रउरा सभे के सेवा में हाजिर बानी, पहिले कुछ सुनब लोग कि तमासा देखब लोग.’
एका एक कई तरह के आवाज शामियाना से उठे लागल. कहूं भजन सुने के त केहूं निरगुन सुने खातिर हल्ला गुल्ला करे लागल. केहूं उनुकर पूरबी सुने खातिर बेहाल रहे. सबसे जादा लोगन के मांग ‘बिदेसिया ’ पाट देखे के रहे. रह से बिदेसिया के शुरूआत भइल. ‘ केकरा से आग मांगी केकरा से पानी... ’
सभे जानत बा कि भोजपुरी के लोक कलाकार भिखारी ठाकुर के जन्म बिहार के सारण जिला के कुतुबपुर छपरा में सन 1887 में भइल रहे. उहां के भोजपुरी संस्कृति के सामाजिक सरोकरा के साथे अ़इसन गुंथनी कि अभिव्यक्ति के धारा ऊ भिखारी शैली बन गइल. ऊ अकेला अइसन कलाकार रहले, जे खुद क वि, गीतकार, नाटककार, निरदेशक, संगीतकार आ कुशल अभिनता रहस. ऊ अपना नाटकन में हरमेशा सूत्रधार के भूमिका में रहस. ओकरा माध्यम से चुटिला अंदाज में आपन बात कह जास. तवना पर लोग बाग बाग हो जाव. सरकार उहां के पद्मश्री सम्मान से सम्मानित त कइले रहे. बाकिर बड़का साहित्यकार राहुल सांस्कृत्याण बाबा उहां के शेक्सपीयर त आचार्य शिवपूजन सहाय जी भारतेंदु हरिश्चंद्र के उपाधि देले रहीं. एह महानायक के निधन 10 जुलाई 1971 के कुतुबपुर में भइल रहे. बिहार सरकार सोनपुर छपरा मार्ग पर भिखारी चौक पर ‘भिखारी नाच मंडली’ के मुरती स्थापित कइले बिया.
भिखारी ठाकुर अपना रचनन में समाज के नया रूप पेस कइले बानी. समाज में चोर लेखा घुसल कुरीतियन , अबेवस्था आ स्त्रीयन के दुरदशा पर अपना तमाशा के माध्यम से जन जन में लोक चेतना जगावे के काम कइनी. जइसे बेटी बेचवन के धिक्कारत ‘बेटी वियोग’, नसइल मरदन के फटकारत ‘पिया नसइल’, ‘बिदेसिया’ में परदेसी पिया से दुर ओकरा परान पियारी के मन आ तन के पीड़ा , ‘गंगास्नान’ में महतारी के लसारत मुंहजोर पतोह के हाल, ‘गोबरघिचोर’ मेंं सामांतियन के बीच औरतन के तन मन मुक्ति के बात कइले बानीं. समाज में पुरूष वरचस्व के मान तुड़ के औरतन के मन मिजाज के पीड़ा सामने लावे में रचनाकार के जोर नइखे. खुद भिखारी औरत बन के अपना नाटकन में मेहरारूअन के मन के पीड़ा उजागर कइलें बानीं.
---------------------------------
नाम: जनकदेव जनक
पता: सब्जी बगान लिलोरी पथरा झरिया,
पो. झरिया, जिला-धनबाद, झारखंड(भारत) पिन 828111,
मो. 09431730244
अंक - 61 (5 जनवरी 2016)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
नन्हीं–सी गुड़िया के गोदिया उठवलैं लोरिया सुनाय नैन निदिया बलवलैं अँगले में झरैला दुलार हो बाबा मोर आवैं बखरिया॥ नेहिया की छँहियाँ में गु...
-
सबही बतावत नीमन हाल अबहीं मनाईं नवका साल॥ पिछिली बात भइल पुरानी गलती सही सभ नादानी बिन चारा के पड़ल जाल ॥ अबहीं मनाईं......... बड़ बडुवन के ...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...


text:
साउण्ड स्टेशन के परोसल फिलिम “सबसे बड़ा आशिक” के भव्य मुहूर्त पिछला दिने धूमधाम से मुम्बई के ए बी साउण्ड रिकॉर्डिंग स्टूडियो में करावल गइल.
निर्देशक राम यादव आ निर्मात्री हई दीपा यादव. लेखक लालजी यादव एह फिलिम में प्यार आ मोहब्बत के फार्मूला नया तरीका से लिखले बाड़न जवना के देखे वाला बहुत पसंद करीहें. संगीतकार दीपा यादव, गीतकार प्यारेलाल यादव कवि अउर रमेश यादव, निर्माण प्रबंधक संजय दूबे, आ रूप सज्जाकार अशोक विश्वकर्मा हउवे.
मुख्य भूमिका में धर्मेश मिश्रा, नेहाश्री, मोतीलाल यादव, शिवकुमार गुप्ता, ओम बरनवाल, अकरम, अजीत यादव, अमलेश यादव, ताल्लुक यादव, टिंकू यादव, शोभनाथ पाल, अशोक मौर्या आ दिनेश राय वगैरह रहीहें.
(रामचंद्र यादव)


text:
रंगबाजे ना भोजपुरी वर्ल्ड के डेरिंगबाजो हउवन हैदर काजमी. ई बात तब साबित हो गइल जब ऊ अपना फिल्म ‘कालिया’ के शूटिंग जहानाबाद जेल का भीतरो कइले. ई पहिला बेर भइल जब कवनो फिल्म के शूटिंग जेल का भितरी कइल गइल. आ उहो जहानाबाद जइसन जेल के जहवाँ अनेके नक्सली आ खूंखार अपराधी बन्द बाड़े. एहसे हैदर काजमी के डेरिंग के अंदाजा लागल. इहाँ ले कि ऊ ‘कालिया’ फिल्म के निर्देशक शिवराम यादव के मना कइला का बावजूद फिल्म के अधिकतर खतरनाक स्टंट खुद कइलन, अपना जान के परवाह कइला बिना. साथ ही हैदर काजमी आ शिवराम यादव के टीम कवनो सुरक्षा तक ना लिहलसि.
‘कालिया’ के निर्माण एस.सी. डिजिटल प्रा. लि. करत बिया आ कलाकार हउवें हैदर काज़मी, अक्षरा सिंह, सी.पी. भट्ट, राकेश यादव, सुमित बनर्जी, पूजा यादव, कृष्ण मुरारी, शैलेश सिंह राणा, सुषमा सिन्हा, निलोफर, राम मिश्रा, अलीशा, विपिन सिंह अउर बालेश्वर सिंह आ अनिल यादव.
संवाद मनोज पांडे के, एक्शन मास्टरी रियाज सुल्तान के, गीत अरविंद के आ संगीत एग्नेश के हवे, कैमरा संम्हरलन मनीष के. जैन आ.एकर सह निर्माता हउवे मुशर्रफ अहमद आ सहयोगी निर्माता ए.एच. काजमी. साउंड रिकार्डिस्ट सलीम खान, कला निर्देशक आशीष कोलटे.
(शशिकांत सिंह रंजन सिन्हा के रपट से)


text:
बनारस में बड़हन हादसा
वाराणसी के बेटावर घाट से करीब चालीस गो सवारी आ कुछ मोटरसाइकिलो लेके चुनार कोतवाली के गंगपुर घाट खातिर चलल मोटरबोट गंगा के बीच धार में डूब गइल. एह हादसा में करीब दू दर्जन लोग त पँवड़ केबाहर निकल आइल बाकिर 18 लोग डूब गइल. एहमें से एगो लाश मिल गइल बा आ बाकी लोग के तलाश जारी बा.
बतवल जात बा कि मोटरबोट के साइलेंसर टूट के नदी में गिर गइल आ बोट में पानी तेजी से भर गइल जवना से बोट डूब गइल. राज्य सरकार एह हादसा में मरे वालन के परिवार के दू दू लाख रुपिया मुआविजा देबे के एलान कइले बिया. प्रधानमंत्री नरेन्द्र मोदी एह हादसा प दुख जतवले बाड़न.


text:
बानर मरला पर बवाल होत होत बाचल
देवरिया के लार थाना के सहिया गाँव में एगो नवही अपना एयर गन से दोसरा के छत पर जा के एगो बानर के गोली मार दिहलसि. बानर गोली से घवाहिल होके छत से नीचे गिरल आ ओकर मौत हो गइल. घटना के जानकारी मिलते गाँव के लोग ओह नवही का घर पर चड़ बइठल बाकिर तबले उ नवही फरार हो गइल रहे. एही बीच पुलिस खबर पा के चहुँपल आ हालात बिगड़े से बचा लिहलसि. मरल बानर के पोस्टमार्टम करावल गइल आ मुकदमा दर्ज करे के भरोसा दिहलसि पुलिस. पुलिस गाँवे में जमल बिया बाकिर कहत बिया कि कवनो तरह के तनाव के बात नइखे.


text:
मदद:टेम्पलेट
टेम्पलेट अर्थात खाँचा। टेम्पलेट एगो अईसन विकिकोड में लिखल प्रोग्राम ह जवन एक साथ कईयन पेज पर प्रदर्शित कइल जा सकत बा। टेम्पलेट के विकिकोड में लिख के सुरक्षित कर देला के बाद कउनो लेख में जब आवश्यक टेम्पलेट के प्रदर्शित करे के होला त टेम्पलेट के नाम लिख के पाईप (|) देकर के ओकरा पैरामिटर के नाम लिखल जायेला ओकरा बाद बराबर के चिन्ह् (=) डाल कर के आगे के वस्तु लिखल जायेला। उदाहरणार्थः
{{|व्यक्ति परिचय | नाम = | पिता के नाम = | घर के पता = | कार्य = | फोन नम्बर = |}}
बराबर के आगे इच्छित शब्द भर के सुरक्षित कर के एक ही टेम्पलेट के कई लेखवन में प्रयोग करल जा सकत बा।
पैरामिटर[संपादन]
टेम्पलेट में पैरामिटर के परिभाषित करे खातिर या त नम्बर
{{{1}}} या नाम
{{{पैरामिटर}}} के प्रयोग करल जा सकत बा।
उदाहरण: आप एगो छोट सूचना बना के दोसर सदस्य के वार्ता पन्ना पर चिपकावे के चाहत बानी। जेमे आप कउनो कारण डाले के चाहत बानी आ ओ पर आपन हस्ताक्षर भी छोड़े के चाहत बानी। त आप बना सकत बानी Template:धन्यवाद आपन पाठ्य डालीं, जइसे टेबल के उदाहरण में बा।
जब टेम्पलेट के कउनो पन्ना पर चिपकायेब, तब आप पैरामिटर के वैल्यू में भरब, जवन एगो पाईप करेक्टर (|): से अलग कईल रही।
{{धन्यवाद|आप द्वारा कईल गईल कड़ा मेहनत|गणेश}}. नामित पैरामिटर खातिर प्रयोग करीं "नाम=वैल्यू" जवन पाईप कैरेक्टर के जरिये जोड़ल रही:
{{धन्यवाद|कारण=आप द्वारा कईल गईल कड़ा मेहनत|हस्ताक्षर=गणेश}}. नामित पैरामिटर प्रयोग कईला के ईहे फायदा बा कि क्रमवार करे में इ कुल आरामदायक रहेला। ई से समझे में भी आसानी रहेला। यदि आप नम्बर रख के पैरामिटर के प्रयोग करत बानी त उ के स्पष्ट रुप से लिखे के पड़ी:
{{धन्यवाद|2=गणेश|1=आप द्वारा कईल गईल कड़ा मेहनत}}.
यदि पैरामिटर में से कउनो पैरामिटर के आप पन्ना पर नईखी दिखावे के चाहत त उ पैरामिटर के वैल्यू खाली छोड़ सकत बानी या आप उ पैरामिटर के ना भी लिख सकत बानी। उदाहरण,
{{{कारण|आप द्वारा कईल गईल कड़ा मेहनत}}} जवन अईसे दिखी "आप द्वारा कईल गईल कड़ा मेहनत" यदि कारण खातिर कउनो पैरामिटर नईखे डालल जात।


text:
गंगा मैया तोहें पियरी चढ़ैबो
गंगा मइया तोहें पियरी चढ़इबों सन् 1963 में रिलीज भइल एक ठो भोजपुरी फिलिम रहल जेकर डाइरेक्टर कुंदन कुमार आ प्रोड्यूसर बिश्वनाथ प्रसाद शाहाबादी रहलें। ई भोजपुरी भाषा में बनल सभसे पहिली फिलिम रहल आ एह में कुमकुम, अशीम कुमार आ नाज़िर हुसैन प्रमुख कलाकार रहल लोग। फिलिम से संगीत चित्रगुप्त के रहल आ गीत लिखे के काम शैलेंद्र कइलेन। गाना सभ के लता मंगेशकर आ मोहम्मद रफ़ी के आवाज मिलल।
फिलिम 22 फरवरी 1963 के, पटना के वीणा सिनेमा में रिलीज भइल। फिलिम के डाइरेक्ट कुंदन कुमार रहलें आ प्रोड्यूसर बिश्वनाथ प्रसाद शाहाबादी रहलें जे भारत के पहिला राष्ट्रपति राजेंद्र प्रसाद के चिन्हारू रहलें। फिलिम के सुरुआती बजट ₹1,50,000 रहल आ अंत ले पहुँचत-पहुँचत ₹5,00,000 पड़ल। राजेंद्र प्रसाद के एह फिलिम के रिलीज से पहिले एक ठो बिसेस स्क्रीनिंग में पटना के सदाक़त आश्रम में देखावल गइल।[1][2]
फिलिम के कहानी बिधवा-बियाह पर आधारित रहल।
बिसयसूची
कलाकार[संपादन]
- कुमकुम
- जगन्नाथ शुक्ल (जग्गी बाबा)
- अशीम कुमार (श्याम)
- नाज़िर हुसैन
- तिवारी (रमायन तिवारी)
- हेलेन
- पद्मा खन्ना
- सुजीत कुमार
- लीला मिश्रा
- टुन टुन
- भगवान सिन्हा
गीतमाला[संपादन]
गंगा मइया तोहें पियरी चढ़इबों के संगीत चित्रगुप्त के रहल आ गीत शैलेंद्र लिखले रहलें।[3]
- "गंगा मइया तोहें पियरी चढ़इबों" - लता मंगेशकर, ऊषा मंगेशकर
- "सोनवाँ के पिंजरा में" - मोहम्मद रफ़ी
- "मोरे करेजवा में पीर" - लता मंगेशकर, ऊषा मंगेशकर
- "काहे बँसुरिया बजवले" (खुसी) - लता मंगेशकर
- "अब तो लागत मोरा सोलवाँ साल" - सुमन कल्याणपुर
- "लुक चुक बदरा" - लता मंगेशकर
- "काहे बँसुरिया बजवले" (दुखी) - लता मंगेशकर
प्रोडक्शन[संपादन]
बिकास[संपादन]
1950 के दशक के अंत में चरित्र अभिनेता नाज़िर हुसैन के मुलाक़ात भारत के तत्कालीन राष्ट्रपति राजेंद्र प्रसाद से भइल। राजेंद्र प्रसाद बिहार के रहलें आ भोजपुरी भाषी रहलें, पुछलें कि "काहें ना तू लोग भोजपुरी में फिलिम बनावे लऽ?" एह बात से नाज़िर हुसैन के बल मिलल आ ऊ पहिले से लिख के रखल स्क्रीनप्ले, जेकरा के ऊ पहिले बिमल रॉय के देखा चुकल रहलें[4][5] पर फिलिम बनावे के सोच लिहलें।
बाई चांस नाज़िर हुसैन के मुलकात बिश्वनाथ प्रसाद शाहाबादी से भइल जे आरा के रहे वाला बिजनेसमैन रहलें। शाहाबादी मुख्य रूप से कोइला के बिजनेस में रहलें आ धनबाद आ आ गिरडीह में सिनेमा हाल के मालिक रहलें। नाजिर हुसैन उनके फिलिम के कहानी सुनवलें आ शाहाबादी ₹ 1.5 लाख के बजट के फिलिम के प्रोड्यूस करे खातिर जुरते तइयार हो गइलें, हालाँकि अंत में एकर खर्चा ₹5 लाख बइठल। कुंदन कुमार, बनारस से रहलें, बड़े घर की बहू फिलिम बना चुकल रहलें, एह फिलिम में मुख्य भूमिका में (हीरो के रूप में) चुनल गइलें।[4]
फिल्मांकन[संपादन]
फिलिम के मुहूरत शॉट, पटना के शहीद स्मारक पर 16 फरवरी 1961 के फिल्मावल गइल। अगिला दिन से औपचारिक रूप से शूटिंग शुरू हो गइल। फिलिम के ज्यादातर हिस्सा पटना से करीबन 35 किलोमीटर के दूरी पर मौजूद बिहटा गाँव में भइल। कुछ हिस्सा पटना के गोल घर आ आरा रेलवे टीशन पर फिल्मावल गइल।[4]
रिलीज आ रिसेप्शन[संपादन]
27 अप्रैल 1965 के आनंद बाजार पत्रिका भवन, कलकत्ता में पहिला भोजपुरी फिलिम अवार्ड के आयोजन भइल। एह अवार्ड समारोह में गंगा मइया तोहें पियरी चढ़इबों के कई गो अवार्ड मिलल जेह में बेस्ट फिलिम, बेस्ट ऐक्ट्रेस (कुमकुम), बेस्ट सपोर्टिंग एक्टर (नाज़िर हुसैन), बेस्ट गीतकार (शैलेंद्र) आ बेस्ट गयाक कलाकार (मोहम्मद रफ़ी - "सोनवाँ के पिंजरा में") खातिर मिलल।[4]
महत्व[संपादन]
साल 2011 में ई फिलिम 99वाँ "बिहार दिवस" समारोह में देखावल गइल।[6][7]
संदर्भ[संपादन]
- ↑ "First Bhojpuri Film To Be Screened During Bihar Divas". NDTV/Indo-Asian News Service. 17 मार्च 2011. पहुँचतिथी 3 फरवरी 2014.
- ↑ Kapoor, Jaskiran (23 दिसंबर 2009). "Such a long journey". दि इंडियन एक्सप्रेस. पहुँचतिथी 3 फरवरी 2014.
- ↑ "Ganga Maiya Tohe Piyari Chadhaibo Songs". gaana.com. पहुँचतिथी 06 फरवरी 2014. Check date values in:
|accessdate=(मदद)
- ↑ 4.0 4.1 4.2 4.3 Avijit Ghosh (22 May 2010). Cinema Bhojpuri. Penguin Books Limited. पप. 46–. ISBN 978-81-8475-256-4.
- ↑ K. Moti Gokulsing; Adjunct Fellow East-West Center Hawaii Scholar in Residence Wimal Dissanayake; Wimal Dissanayake (17 अप्रैल 2013). Routledge Handbook of Indian Cinemas. Routledge. पप. 155–. ISBN 978-1-136-77284-9.
- ↑ "Strong at 50, Bhojpuri cinema celebrates". इंडियन एक्सप्रेस. 14 फरवरी 2011.
- ↑ "First Bhojpuri Film To Be Screened During Bihar Divas". NDTV Movies. 17 मार्च 2011.


text:
दल बदलू नेता
नेता जी के पेट हs की लमहर खेत
इनकर एगो दल से काम ना चले
दोसरा दल में ना जिईहन, ना भरी कहियो इनकर पेट!१
इकरा जन-जनता से का मतलब बा
इंकरा तs कुर्सी सत्ता से अब मतलब बा
विकास के काम अब ठप हो ही रहल बा!२
जनता अब इनकरो के चोर कह ही रहल बा
इनकरो ऊपर घोटाला के इंजाम लाग ही गईल बा
सुधर जा हो नेता जी, ना तs कुर्शी अब तहरा ना भेटाई!३
वादा कई के ना निभईलs, मत निभावs
नेता जी अब तू ना सुधरबा, मत सुधरs
वोट मांगे कहियो हमरा सिसवन प्रखंड में मत आईहs!४
नेता जी अईह तs, खली हाथे चल ही जईहs
नेता जी दुआरा पे आ के, दाँत जन चियारे लगीहs
नेता जी तू आपन-आपन हितन के काम करावे लs!५
नेता जी तू गैरन के खूब टरकावे लs
नेता जी तू जंगल राज चलावे लs
अब केहु वोट ना दी तहरा के, तू दबंगन के छोरावे लs!६
कबो हे दल में,तs कबो हो दल में कूदे लs
जवन थरिया में खालअ ओही थरिया के छेदे लs
नेता जी राजनीति के सब तिरिया-चरित्तर जाने लs!७
मोछिया मरदन के शान हs
मोछ ना रही तs के चिन्ही,
नर हवा की मादा।
मोछिया रही तs सभे चिन्ही,
मादा ना हवा मर्द हवा।
बाप पितिया अभी जिन्दा बा,
बबुआ मोछिया छिलत बा।
मोछिया तs मरदन के शान हs,
इहे तs पुरनिया के पहचान हs।
सालों-साल ई परम्परा चलत बा,
बबुआ काहे मोछिया छिलत बा।
पहचाने में भी अब दिक्कते बा,
बबुआ लो कनबलियो पहनते बा।
बाबुओ लो के मैकप के होड़ बा,
ई लो चिनात बा,के नर हs के हs मादा।
नेताजी के चमचाजी लो के बतकही
आई नेताजी हमरा से बतियाई,
हमार कोनो योजना पास कराई।।
नेताजी भर पेट नोट खाई,
नेताईंन के समाचार बताई।।
अगिला बेरी चुनावः कहां से लड़ल जाई,
अगिला बार नेताईंनो के कही से उठवाई।।
आउरो दल के भी अपना में मिलवाई,
मिल जुल के आपन सरकार बनवाई।।
आई नेताजी हमरा से बतियाई,
आपन दुख सुख हमरा से सुनाई।।
हमरो के कोनो सरकारी फंड दिलवाई,
हमरो के ना होखे तs कही से उठवाई।।
जीतला पर नेताजी मिल बाट के खाईल जाई,
नेताजी हमरो पे ध्यान दी हमउ नेता बन जाई।।
एक बार जीतला पर जीवन भर पेंसन मिली,
हमनी के बुढापा के टेंशन ही खतम हो जाई।।
बाल बुतुरु के फिरिए टिकट मिल जाई,
उहो चुनावी दंगल में बाजी मार जाई।।
भरोसा केहू का करी
परछाईं बनके केहू साथे चली,
इनकर भरोसा केहू का करी।
आपन हरदम आपने रही,
इनकर भरोसा केहू का करी।
आपन तs आपने नईखे,
गैरन के भरोसा केहू का करी।
भादों के महीना आ गईल,
चारोओर बादल छा गईल।
अब का हरदम ई बरसते रही,
मौसम के भरोसा केहू का करी।
शरीर जब ले चलत बा चलत रही,
कब नाच के गिर जाई केहू भरोसा का करी।
वोट ख़ातिर ई मुँह बइले बा!
वोट ख़ातिर ई मुँह बइले बा!
पिछला काम पूरा ना कईलस!!
फेरू हाथ ई पसरले बा!
भस्टाचार से ई भरल बा!!
जीत गईला पर ई मुह ना देखाई!
देखी जनता के तs ई मुह घुमाई!!
आपन हितन के काम कराई!
गैरन के ई खूब टरकाई!!
चोर तs ससुरा ई खुबे बा!
वोट ख़ातिर हाथ जोडले बा!!
देखे के ई राम बाटे!
भीतरिया ई हैवान बाटे!!
मुह पर मीठ-मीठ बोलत बा!
पीठ-पीछे ई छुरा घोपत बा!!
लइकाई में चडी लउकत रहे!
इलैक्शन में बन्दी देखावत बा!!
वोट ख़ातिर मुँह बइले बा!
फेरु हाथ सरवा पसरले बा!!
ढेर दिन पर ई लउकल बा!
अजीब भेस-भुसा बनवले बा!!
संदीप कुमार सिंह
गाँव:सरौत, सिसवन
जिला:सिवान(बिहार)
रउवा खातिर:
भोजपुरी मुहावरा आउर कहाउत
देहाती गारी आ ओरहन
भोजपुरी शब्द के उल्टा अर्थ वाला शब्द
कइसे भोजपुरी सिखल जाव


text:
भोजपुरी फिल्म “तोहरे से बियाह करब” दू गो ओह प्रेमियन के कहानी ह जे समाज में हो रहल अत्याचार, सामाजिक कुरीति, जाति पाँति के कुप्रथा का खिलाफ आवाज बुलन्द कइले बाड़े. जिनकर लक्ष्य बा समाज के पिछड़ल समुदाय के आगा बढ़े खातिर उत्साहित करल. बाकिर जे भी सामाजिक बदलाव के लड़ाई लड़े चलेला ओकरा तरह तरह के बाधा विरोध झेले के पड़ेला आ एहू लोग के पड़त बा. समाज के दुश्मन कबो ना चाहस कि समाज में अपनापन बढ़े, लोग आगा बढ़े. बाकिर सामाजिक बदलाव के जागृति जब आ जाला त समाज के अइसनका दुश्मननो के लीलत चल जाला. कुमार विकल के लिखल कहानी पर उनुके निर्देशन में बनल एह फिल्म के निर्माण अशोक कुमार आ मुकेश राम कइले बाड़े आ प्रस्तुत कइले बाड़न कुशा राम. फिल्म “तोहरे से बियाह करब” के कलाकारन में मिथिलेश अलबेला, देविका घोष, राज मल्होत्रा, ज्योति वर्मा, इन्द्राणी सिंह, नारायण चौधरी, अनिल, मजनू दादा, डा॰रनबीर, गौतम, बिनय, अमरेश, गंगाराम, राजकुमार, उमेश आ सुखानी शामिल बाड़े. संगीत दिहले बाड़न नागेन्द्र चौधरी, संपादक हउवें देवोजीत, कैमरा संचालन रतन शाह घोष के ह आ प्रोडक्शन डिजायनर हउवें एस के गुप्ता. फिल्म एही महीना बंगाल आ बिहार में रिलीज होखे जा रहल बा.
(स्रोत – समरजीत)


text:
लैपटाप
लैपटॉप एक तरह के कंप्यूटर होला जे साइज में छोट आ आसानी से ले जाए लायक होला। एकरे निचला हिस्सा में मूल कंप्यूटर मशीनरी होला आ कीबोर्ड आ टचपैड होला जबकि एह पर कब्जा के सहारे कसल ढक्कन के अंदरूनी हिस्सा में एलसीडी भा एलईडी स्क्रीन होला। लैपटाप के नोटबुक या नोटबुक कंप्यूटर भी कहल जाला। जद्यपि कि सुरुआत में एह दुन्नो शब्दावली, लैपटाप आ नोटबुक, में कुछ अंतर कइल जाय, साल 2014 के बाद से अब अइसन कवनों अंतर ना रह गइल बा।[1] लैपटॉप सभ के प्रयोग बिबिध प्रकार के काम आ दसा में हो रहल बा, आफिस में, शिक्षा के क्षेत्र में, गेम खेले खातिर आ पर्सनल मल्टीमीडिया यंत्र के रूप में एकर प्रमुख इस्तेमाल बाटे।
गैलरी[संपादन]
आसूस कंपनी के हाइब्रिड टेबलेट
इहो देखल जाय[संपादन]
- ↑ Strickland, Jonathan. "What's the difference between notebooks, netbooks and ultra-mobile PCs?". HowStuffWorks.com. पहुँचतिथी 23 September 2014.


text:
भोजपुरी सिनेमा में लोक गायक अभिनेता हमेशा से सुपर स्टार बनत आइल बाड़न. जइसे कि मनोज तिवारी, दिनेश लाल यादव निरहुआ, आ पवन सिंह. अब एगो अउरी लोकगायक के नाम एह सूची में सुर स्टार का तरह जुड़े जा रहल बा, छोटू छलिया के. छोटू छलिया के आवे वाली फिल्म ” हो बा जवानी अब जियान ए राजा जी” के फर्स्ट लुक जेही देखल सभे कहल कि छोटू छलिया के सुपर स्टार बने से केहू ना रोक पाई. छोटू छलिया के एगो गाना “हाय रे होठ लाली” एक जमाना से यूपी आ बिहार के भोजपुरी प्रेमियन का जुबान पर चढ़ल बा. जहें जाले छोटू छलिया तहें उनकर प्रशंसक उनुका के घेर लेलें आ फरमाइश होखे लागेला एक बेर फेर से “हाय रे होठ लाली” के. “होत बा जवानी अब जियान ए राजाजी” फिल्म में छोटू छलिया एगो लफंगा ड्राइवर के किरदार कइले बाड़न जवन सभकर मन मोह ली. छोटू छलिया के एगो अउरी फिल्म आवे जा रहल बिया ” आजा ओढ़निया तान के” जवना में ऊ एगो कालेजिया विद्यार्थी के किरदार कइले बाड़न. छोटू छलिया के कहना ह कि गवनई उनुका खातिर पैशन ह आ प्रशंसकन के प्यार एह पैशन के अउरी मजबूत बना देला.
(स्रोत – शशिकांत सिंह)


text:
पिछला अतवार के बाबा लस्टमानंद से भेंट हो गइल. बाबा के आदेश भइल कि हम बतकुच्चन में झाड़ू पर चरचा करीं. बाबा के त ना बतवनी बाकिर रउरा के बता देत बानी कि पिछला साल अगस्त में एगो कड़ी में एकर चरचा कइले रहीं. आजु ओकरे में कुछ बात फेरू दोहरा देत बानी. बड़ बूढ़ के आदेश हमेशा सिर माथे राखे के संस्कार मिलल बा हमनी के.
हँ त पहिले झाड़ू आइल कि पहिले झाड़? झाड़ शब्द से झाड़ू बनल कि झाड़ू से झाड़? छोट पौधन के शाखा के झाड़ कहल जाला आ ओही झाड़ से झाड़ू बनेला. हालांकि जवन नारियल वाला झाड़ू होला तवन त पतई से निकलेला. बाकिर झाड़े के काम आवे का चलते उहे झाड़ू हो गइल. एगो झाड़ू कूंची होला. कूंची माने कि ब्रश. मुलायम पतइयन के रेशा से बनावल झाड़ू के कूंची कहल जाला. अइसहीं खरहरा होला. रहर के झाड़ से खरहरा बनेला आ ओकरो से झाड़े के काम लिहल जाला. खरहरा एगो अउरी चीझु के कहल जाला जवना से घोड़ा के पीठ रगड़ल जाला. गाँव देहात में सहन भा माटीवाला आंगन झाड़े खातिर रहर के डंठल से बनल खरहरा के इस्तेमाल होला जवन माटी त ना बहारे बाकि सब गंदगी कूड़ा करकट जरुर बहार देला. ओह से महीन सफाई करे के होखे त झाड़ू लगा लीं आ ओहू ले महीन करे के होखे त कूंची. बाकिर एह बीच बहरनी छूटल जात बा. बहरला से निकलल कूड़ा करकट के बहारन कहल जाला आ ओकरा के निकाले वाला साधन होले बहरनी.
तब हम इहो कहले रहीं कि, बहारल आ झड़ुआवल एके काम होखला का बावजूद दू तरह के भाव जतावेला. गलतबयानी करे वाला भा गलत काम करे वाला आदिमी के झड़ुआवल जा सकेला, बहारल ना. शायद एह से कि झड़ुअवला का बाद झड़ुआवल आदिमी का मन में आनन्द ना जागे. बाकिर घर आँगन त झड़ुआवल ना जाय, झाड़ल जाला. एहसे साफ बा कि झाड़ल आ झड़ुअवला में फरक होला.
हँ, इहो माने में हमरा कवनो उरेज नइखे कि झाड़ू के इतिहास हमरा नइखे मालूम आ बाबा लस्टमानंद हमरा से झाड़ू के इतिहासो जानल चहले. कब झाड़ू बनल, कब के पहिला बेर झाड़ू चलावल एह सवाल के जवाब में हम बस कवनो कवि के कहल बात दोहरा सकीलें कि ‘वियोगी होगा पहला कवि आह से उपजा होगा गान’. खेले खेल में कवनो लड़िका कवनो झाड़ उठा के जमीन पर खेलल होखी आ बाप महतारी जब देखले कि एकरा से जमीनो साफ हो गइल त फेर ऊ ओकरा के अपना लिहले होखीेंहे. तब कवनो पेटेन्ट त मिलत ना रहे कि उ झाड़ू के पेटेन्ट करा लेतें. से झाड़ू के इतिहास ना त लिखा पावल ना केहू पढ़ पावल.
बाबा मोदी के झाड़ू के चरचा त कर गइले बाकिर उनुका फाउन्टेनपेन के चरचा ना कइलें. लाख ना त कुछ हजार के जरूर होखी उ कलम आ ई दाम हम मोदी के कलम के नइखीं बतावत ओह कलम के बतावत बानी. मोदी के कलम नीलामी पर चढ़े त हो सकेला कि कुछ करोड़ में बिका जाव. जइसे कुछ बरीस पहिले दिदिया के पेंटिंग बिकाइल रहे कुछ करोड़ में. कहले गइल बा कि हीरा के दाम पारखी बता सकेला दोसर केहू ना. ओही तरह एगो झाड़ू लेके केजरीवालो चलल रहले आ एगो झाड़ू ले के मोदी. मोदी के जागल भा ना बाकिर झाड़ू के त भाग जरूरे जाग गइल बा.


text:
जिलाधिकारी आ एसपी मोटरसायकिल से लिहलें शहर के हाल
देवरिया,22 फरवरी(वार्ता). देवरिया में काल्हु बुध का दिने जिलाधिकारी आ पुलिस अधीक्षक मोटरसायकिल चलाके शहर के हाल जनलन.
आधिकारिक सूत्र बतवलें कि जिलाधिकारी सुजीत कुमार आ पुलिस अधीक्षक राकेश शंकर शहर के समस्या जाने बूझे ला खुदे मोटरसायकिल चलावत शहर घूमलें. हेलमेट पहिरले एह दुनु अधिकारियन के शहर का गलियन में घूमत देख लोग सन्न हो गइल.
शहर में जाम के हालात देखे ला दुनु अधिकारी कसया ढाला, मालवीय रोड, मोतीलाल रोड, आ पेड़ा गली में जाम के हकीकत जनलें. दिन में रोड पर पिकअप आ ट्रक खड़ा कर के सामान लोड अनलोड होखत देख जिलाधिकारी आ पुलिस अधीक्षक नाराज हो गइलें..
एकरा बाद ऊ लोग सख्त हिदायत दिहल कि सगरी दुकानदार सामान लोडिंग आ अनलोडिंग करे के काम रात 10 बजे का बाद आ सबेरे 6 बजे का पहिले कर लेव. ना त धराइल गाड़ियन के जप्त क लीहल जाई.


text:
जिला वाराणसी, ब्लाक चोलापुर, गांव जगदीशपुर।8 जनवरी 2013 के जगदीशपुर के प्राइमरी स्कूलमेंरात के ताला तोड़ के चोरी हो गइल। जवने में स्कूल के रजिस्टर सहित अउरो कई समान गायब हव।
स्कूल में दू साल से पढ़ावे वाली श`िर्मिला आउर ग्राम प्रधान भइया लाल के कहब हव कि इहां से शिक्षामित्र के रजिस्टर सहित पैंतीस किलोगेहूं गायब हव। आउर इ स्कूल के प्रधानाचार्य महेन्द्र प्रसाद गोस्वामी के कहब हव कि गेहूं, चावल आउर कुछ बर्तन गायब हव। जवन सब मिला के लगभग बीस हजार के चोरी भइल हव। आउर इ चोरी के खबर हमें मिल तो हम चोलापुर थाने में रिपोर्ट दर्ज करवइली। जबकि दूसरकी तरफ चोलापुर थाने के सब इंसपेक्टर लल्लू सिंह सोलंकी, आउर विजय सोलंकी के कहब हव कि जांच के बाद पता चलल कि उहां कउनों चोरी नाही भएल हव। गलत शिक्षामित्र के नियुक्ति भएल रहल। आउर जब जन सूचना के तहत जवाब मांगल गइल तो प्रधानाध्यापक रजिस्टर चोरी करवा देहले हयन। आउर कउनों बात नाहीं हव।


text:
पिछला दिने एगो मामिला सामने आइल रहे जवना में एगो तांत्रिक बंगाली बाबा भोजपुरी अदाकारा रानी चटर्जी, असल नाम शबीना शेख, के धमकावत रहे कि पन्द्रह लाक रुपिया दे द ना त हमरा मारण मंत्र से तोहार मौत हो जाई. ओकर कहना रहे कि जवन सुपर स्टार ओकरा के एह काम में लगवले बा ऊ एकरा से कम देत बा आ अगर रानी ओहले बेसी दे देस त ऊ उनुका पर मारण मंत्र ना चलाई. एह मुकदमा में पुलिस केस में पवन सिंह के नाम नइखे बाकिर अब पवन सिंह लिखित माफीनामा भेजले बाड़न कि आइन्दा अइसन कुछ ना करीहे. उनुकर माफी नामा रानी का साथ साथ फेडरेशन आफ वेस्टर्न इन्डिया सिने इम्प्लाइजो के भेजल गंइल बा.
(स्रोत – खबर बा)


text:
निर्माता-निर्देशक रमाकांत प्रसाद के नयकी फिलिम ‘हिम्मतवाला’ के फस्ट लुक से भोजपुरी इंडस्ट्री में जबरदस्त चरचा शुरू हो गइल बा. एह फिलिम में जबरदस्त एक्शन, बेहतरीन कहानी आ कर्णप्रिय गीत संगीत बा. रमाकांत प्रसाद हमेशा से एक से बढ़ के एक हिट फिलिम देत आइल बाड़ें आ अब ‘हिम्मतवाला’ फिलिम से रमाकांत प्रसाद फेरू हंगामा मचाए वाला बाड़न.
‘हिम्मतवाला’ के निर्माण आदि शक्ति इंटरटेनमेंट अउर कुमारी माई मूवीज मिल के कइले बा, गीत लिखले बाड़ें प्यारेलाल यादव अउर राकेश मिश्रा. मुख्य कलाकारन में एक्शन किंग विराज भट्ट, तनु चटर्जी, सुप्रेरणा सिंह, प्रिया शर्मा, अनिल यादव, वंदिनी मिश्रा, पुष्पा वर्मा, सीमा सिंह, प्रनाली, देव सिंह, विनोद मिश्रा, सिद्धार्थ आ मुकेश राज के नाम बा.
(शशिकांत सिंह रंजन सिन्हा)


text:
Durga Puja celebrations all over the country
Devotees are thronging the Puja Pandals to pay their regards to Maa Durga, Maa Laxmi, and Maa Saraswati. Special Havans and pujas are performed at various shakti-peeths on Navami. Ami Mandir of Chapra is attended by devotees coming from the state and outside as this is regarded as a Shakti-peetha.
शारदीय नवरात्र के नवमी पूजा
आजु नवमी के दिन हऽ आ आज आमी मन्दिर में ढेरे लोग नवमी के पूजा हवन करे राज्य का कोना कोना से चहुँपेला. कहल जाला कि अपना पिता राजा दक्ष के यज्ञ में भगवान शिव के सही सम्मान ना मिलला से नाराज उमा हवनकुण्ड में कूद के जान दे दिहले रही. बाद में उनकर लाश लेके भगवान शिव ताण्डव कइले त पार्वती जी के शरीर के अंग प्रत्यंग देश के कई हिस्सा में गिरल. जहाँ जहाँ गिरल ओहिजा शक्ति पीठ हो गइल. आमी मन्दिरो के गिनती शक्ति पीठे में होला.
ओने पूरा रा्ज्य में श्रद्धालु पूजा पंडालन में देवी प्रतिमा के दर्शन करे खातिर उमड़ पड़ल बाड़े. कई जगहा चुनावी माहौल में राजनीतिक टिप्पणी करे वाली झाँकी लगावल गइल बा.


text:
सिनेमा भोजपुरी के गरम लिट्टी कहात अभिनेत्री अंजना सिंह के आखिरकार उनकर दिलदार सावरिया भेंटाइए गइल. आ अंजना के ई दिलदार सावरिया बनल बाड़ें नवोदित अभिनेता यश कुमार मिश्रा. सगरी बड़का स्टारन संगे काम कर चुकल अंजना सिंह अपना एह दिलदार सावरिया के तारीफ़ करत कहत बाड़ी कि यश में एगो बढ़िया अभिनेता के सगरी गुण मौजूद बा.
तन्वी मल्टीमीडिया के बैनर तले दीपक शाह के बनावल आ विशाल वर्मा के निर्देशित कइल एह फिलिम “दिलदार सावरिया” में अंजना आ यश के रोमांटिक जोड़ी बा. फिलिम के शूटिंग हाल ही में पूरा भइल बा आ अब पोस्ट प्रोडक्शन के काम लागल बा. यश के तारीफ निर्देशक विशालो वर्मा करत बाड़े. उनकरो कहना बा कि यश खाली रोमांटिके सीन में ना बलुक एक्शनो सीन में जान डाल दिहले बाड़न. देख के लागते नइखे कि ई उनकर पहिलका फिलिम ह.
यश के कहना बा कि फिलिमन में आवे से पहिले ऊ अभिनय आ नृत्य के बाकायदा प्रशिक्षण लिहलें. यश एहू बात ला खुश बाड़ें कि उनकर पहिलका फिलिम रिलीज होखे से पहिलहीं उनुका अउरी फिलिमन के आफर मिले लागल बा.
गीतकार से संगीत निर्देशन में उतरल विनय बिहारी के संगीत आ गीत दुनु बहुते नीक लागे वाला बनल बा. कहानी लेखक एस . के . चौहान, एक्शन निर्देशक वेंकट, आ कैमरामैन सी. जगन हउवें. मुख्य कलाकारन में मशहूर खलनायक संजय पाण्डेय, आलोक यादव, सोम भूषण, मानवेन्द्र त्रिपाठी, ज़फर खान, नीलिमा सिंह, सोनिया मिश्रा, रितु सिंह, धर्मेन्द्र, उमाकांत, जैकी, अउर संजय वर्मा बाड़ें. आयटम डांस शिल्पी शुक्ल आ मल्लिका शाह पर फिलिमावल गइल बा.
(उदय भगत)


text:
मोबाइल फोन
मोबाइल फोन या मोबाइल (इ के सेलफोन आ हाथफोन भी कहल जायेला) एक तरह के टेलीफोन हवे जे बेतार के होला आ आसानी से कहीं ले जाइल जा सके ला। टेलीफोन के तरे ईहो आदमी के आवाज के इलेक्ट्रानिक सिग्नल में बदल देला आ एक ठो नेटवर्क द्वारा एक जगह से दूसरा जगह भेजे ला, दूसरा ओर से मिले वाला अइसने इलेक्ट्रानिक सिग्नल के वापस आवाज में बदल के सुनावे ला।
बात करे के अलावा, आज के मोबाइल के अउरी बहुत सारा उपयोग बा, जइसे मैसेज भेजल, चैट कइल, गेम खेलल, फोटो खींचल, इंटरनेट सर्फिंग कइल आ बीडियो देखल। नया ज़माना के मोबाइल फोन के स्मार्टफोन कहल जाला जिनहन में बहुत सारा मोबाइल एप इंस्टाल कइल जा सके ला आ बिबिध रूप में इस्तमाल कइल जा सके ला।
दुनिया के पहिला मोबाइल फोन, जॉन ऍफ़॰ मिटचेल द्वारा[1][2] आ मार्टिन कूपर द्वारा मोटोरोला कंपनी के खातिर बनावल गइल, 1973 में प्रदर्शित एह फोन के वजन लगभग 2 किलो रहल।[3]
इतिहास[संपादन]
रेडियो इंजीनियरी के सुरुआती दौर में लोग ई सोच लिहले रहल कि भाबिस्य में हाथ में ले के रेडियो टेलीफोन से बात कइल जा सकी। साल 1917 में फिनलैंड में एरिक टाइगरस्टेड पेटेंट खाती परचा भरलें, "पाकेट-साइज के फोल्ड होखे वाला टेलीफोन खातिर जेह में बहुत पातर कार्बन माइक लागल रहल"। सेलुलर फोन सभ के पहिला पूर्बज सभ रेडियो सिग्नल आधारित बात करावे वाला यंत्र रहलें जिनहन के प्रयोग जहाज आ रेल में चालक दल के लोग द्वारा आपस में बात करे खातिर सुरू भइल। दूसरा बिस्व जुद्ध के बाद के दौर में पाकेट में समा जाए वाला टेलीफोन बनावे खाती दौड़ सुरू भइल। मोबाइल फोन के बिकास क्रम के कई जेनरेशन में बाँट के देखल जाला, पहिलका के जीरो जेनरेशन (0G) कहल जाला आ एह जमाना के मोबाइल फोन रेडियो आधारित रहलें, सेलुलर नेटवर्क आधारित ना रहलें आ बहुत महँगा रहलें। एहमें बेल सिस्टम के बनावल "मोबाइल टेलीफोन सर्विस" आ एकरे बाद के वर्जन "इम्प्रूव्ड मोबाइल टेलीफोन सर्विस" के नांव गिनावल जा सके ला।
1945 में, मोबाइल टेलीफोन क शून्य पीढ़ी (0G) शुरू करल गईल रहल। उ समय क अन्य तकनीकन के तरह, इ में एकल, शक्तिशाली बेस स्टेशन शामिल रहल, जौन एक व्यापक क्षेत्र के कवर करत रहल, आ प्रत्येक टेलीफोन प्रभावी रूप से एक चैनल के पूरे क्षेत्र पर एकाधिकार करत रहल। आवृत्ति क पुनः प्रयोग आ अंतरण क अवधारणा, तथा अन्य अवधारणन क संख्या जौन आधुनिक सेल फोन तकनीक के गठन क आधार ह, उ के U.S. Patent 4,152,647 में सबसे पहिले वर्णित करल गईल रहल, जौन चार्ल्स ए. गलैड़न आ मार्टिन एच. पैरेलमन के 1 मई, 1979 में जारी करल गईल, दुनों ही लास वेगास, नेवाडा के रहल आ उनके द्वारा संयुक्त राज्य अमेरिका क सरकार क सौंपल गईल रहल।
ई सभे अवधारणन क पहिला अवतार ह जौन मोबाइल टेलीफोनी में अगिला बड़ कदम, एनालॉग सेल्युलर टेलीफोन के गठन के आधार बनल। इ पेटेंट में शामिल अवधारणन के (कम से कम 34 अन्य पेटेंटन में उद्धृत) बाद में कई उपग्रह संचार प्रणाली में विस्तारित करल गईल रहल। बाद में सेलुलर प्रणाली से डिजिटल प्रणाली में अद्यतन, इ पेटेंट के क्रेडिट देवेला।
एक मोटोरोला अनुसंधानकर्ता आ शासनात्मक,मार्टिन कूपर, के व्यापक रूप से अनु वाहन सेटिंग में हाथ के उपयोग खातिर पहला व्यावहारिक मोबाइल फोन के आविष्कारक मानल जयेला। 17 अक्टूबर, 1973 में "रेडियो टेलीफोन प्रणाली" में अमेरिका के पेटेंट कार्यालय के द्वारा कूपर के आविष्कारक घोषित करल गईल आ बाद में अमेरिका पेटेंट 3906166 जारी करल गईल रहल। एक आधुनिक, कुछ भारी वहनीय चोगा के प्रयोग करके, कूपर 3 अप्रैल, 1973 के बेल लेबोरेटरीज के एक प्रतिद्वंद्वी डा. योएल एस. एंगेल के एक हाथ के मोबाइल फोन पर पहिला बार फोन कईलन।
1979 में, NTT द्वारा जापान में पूरा शहर में पहिला वाणिज्यिक सेलुलर नेटवर्क शुरू करल गईल रहल। पूरी तरह से स्वचालित सेलुलर नेटवर्क के पहिला बार 1980 के दशक के शुरू से मध्य तक (1G पीढ़ी) शुरू करल गईल। 1981 में नॉर्डिक मोबाइल टेलीफोन (NMT) प्रणाली डेनमार्क, फिनलैंड, नार्वे आ स्वीडन में शुरू भइल रहल।
1983 में, मोटोरोला ड्य्नाTAC, संयुक्त राज्य अमेरिका में FCC के द्वारा अनुमोदित पहिला मोबाइल फोन रहल। 1984 में, बेल लेबोरेटरीज द्वारा आधुनिक व्यावसायिक सेलुलर प्रौद्योगिकी के विकसित करल गईल (ज़्यादातर गलैड़न के, पैरेलमन पेटेंट पर आधारित), जौन एकाधिक केन्द्र नियंत्रित बेस स्टेशनन (सेल साइटों) के नियोजित करले, प्रत्येक छोट क्षेत्र (एक सेल) के सेवा उपलब्ध करत रहल। सेल साइट इ तरह से स्थापित भइल कि सेल आंशिक रूप से अतिच्छादन करत रहले। एक सेलुलर प्रणाली में, एक बेस स्टेशन (सेल साइट) आ एक टर्मिनल (फोन) के बीच सिग्नल केवल इतना प्रबल होवे के चाही की उ इ दुनों के बीच पहुँच सके, ताकि विभिन्न कोशिकाअन में बातचीत के अलग करे खातिर उहे चैनल एक साथ इस्तेमाल किरल जा सके।
सेलुलर प्रणालि के कई प्रौद्योगिकी उछाल के आवश्यकता रहल, हवाले सहित, जेसे मोबाइल फोन के सेल के बीच कूच करते हुए बातचीत जारी रखे के गुंजायश रहल। इ प्रणाली में बेस स्टेशनन आ टेलीफोन दुनों में चर संचरण शक्ति शामिल बा (बेस स्टेशनन द्वारा नियंत्रित), जौन रेंज आ सेल के आकार में भिन्न संभव बनवलस। जब इ प्रणाली में विस्तार आ क्षमता के निकट पहुंचल, विद्युत पारेषण के कम करे के क्षमता द्वारा नया कोशिका के जुड़ल मुमकिन बनल, जे के परिणाम अधिक, छोट कोशिका आ इ प्रकार अधिक क्षमता। इ वृद्धि क सबूत के अभी भी कई पुरान में, लंबा सेल साइट टावरन पर देखल जा सकत बा जौन टावरन के ऊपरी हिस्से पर कौनो एंटीना ना रहल। इ साइट द्वारा मूलतः बड़ बड़ कोशिका बनल, आ इहे खातिर उके एंटीना ऊंच टावरन के ऊपर स्थापति रहल; टॉवर इ तरह से डिजाइन करल गईल रहल ताकि प्रणाली के विस्तार होखे-सेल के आकार सिकुड़ सकें- एंटीना के कम करल जा सकत बा उनके मूल मस्तूल पर सीमा के कम करे खातिर।
डिजिटल 2G (दूसरी पीढ़ी) सेलुलर प्रौद्योगिकी पर पहिला "आधुनिक" नेटवर्क प्रौद्योगिकी 1991 में फिनलैंड मे
स्त्रोत[संपादन]
- ↑ John F. Mitchell Biography
- ↑ Who invented the cell phone?
- ↑ Heeks, Richard (2008). "Meet Marty Cooper – the inventor of the mobile phone". BBC. 41 (6): 26–33. doi:10.1109/MC.2008.192.


text:
भोजपुरी दोहा संग्रह जीभ बेचारी का कही के लेखक के कलम से
पिछला कुछ साल से भोजपुरी में दोहा खूबे लिखा-छपा रहल बा। भोजपुरी के साइते कवनो कवि होइहन जे कुछ-ना-कुछ दोहा ना लिखले होईहें, आ साइते कवनो पत्रिका होई जवना में कुछ-ना-कुछ दोहा ना छपत होई। पत्र-पत्रिका का अलावें, भोजपुरी में प्रकाशित कविता संग्रहन में दोहा के भी पुरहर समावेश होखे लागल बा। एकरा अलावें, भोजपुरी में दोहा के कइएक एकल संग्रहों पुस्तकाकार प्रकाशित हो चुकल बा, जवना में विशेष रूप से उल्लेख बा बृजभूषण शर्मा ‘मुखिया जी’ के भोजपुरी सतसई, सूर्यदेव पाठक ‘पराग’ के पराग सतसई आ चौधरी कन्हैया प्रसाद सिंह ‘आरोही’ के ‘आरोही हजारा’। डॉ शंभुशरण, डॉ अशोक द्विवेदी, बरमेश्वर सिंह, कृष्णानन्द कृष्ण, भगवती प्रसाद द्विवेदी जइसन कुछ आउर कवि लोग दोहा-लेखन के दिशाईं काफी सक्रिय रहल बा, आ बहुत संभव बा कि निकट भविष्य में एहू लोग के दोहा संग्रह प्रकाशित होखे।
दोहा-संग्रह खातिर ‘सतसई’ भा ‘हजारा’ के आस्पद आ संख्या के एगो मानक आ परम्परा बन चुकल बा। ओह मानक आ परम्परा के निबाहे लायक सामग्री हमरा पास नइखे। हमार मज़बूरी ई रहल बा कि दोहा रचना के हमार गति मंथर रहल बा, आ कवन ठेकाना कि आगे इहो रफ्तार रह पाई कि ना, आकि का होई। अब आउर रुके के धीरज अपना में ना रहे। ये से, ओह परम्परा पोषित दोहा संख्या के अधियावत, सिर्फ तीन सौ एकावन दोहा के ई भोजपुरी दोहा संग्रह जीभ बेचारी का कही प्रस्तुत कर रहल बानी, एह निवेदन के साथे कि –
कइलीं जे कुछ हो सकल, खाके सतुवा-नून
बाटे रउवा सामने, जे भी नीक जबून


text:
इंजिनियरिंग प्रवेश परीक्षा प्रणाली में बदलाव साल २०१३ से
बरिसन से चलत आ रहल इंजीनियरिंग प्रवेश परीक्षा प्रणाली में अगिला साल से बदलाव करे के फैसला केन्द्रीय मानव संसाधन मंत्रालय मंजूर कर लिहलसि. एह नया प्रणाली के लागू हो गइला का बाद अनेक तरह के प्रवेश परीक्षा ना होखी आ सगरी देश खातिर एकही प्रवेश परीक्षा करावल जाई. बतावल जात बा कि एहसे परीक्षार्थियन के सुविधा होखी आ उनुका एकही इम्तिहान देबे के पड़ी.
एह नया इम्तिहान के नामो बदल दिहल गइल बा. अब एकरा के आईसीट (Indian Science Engineering Eligibility Test, ISEET) कहल जाई. एकर परीक्षा दू खण्ड में लिहल जाई. दुनु खण्ड तीन तीन घंटा के होखी आ एके दिन करा लिहल जाई. साल २०१३ के प्रवेश परीक्षा मार्च भा अप्रेल २०१३ में होखी.
एहमें पहिला खंड में वस्तुनिष्ठ सवाल पूछल जाई. मकसद रही परीक्षार्थियन के समुझे के, सोचे के आ तार्किक विश्लेषण करे के क्षमता, कम्प्रिहेन्सन, क्रिटिकल थिंकिंग, आ लॉजिकल रिजनिंग, के जानकारी लिहल. अगिला खंड में परीक्षार्थियन के विज्ञान विषयन के जानकारी के जाँचल जाई. एह तरह से परीक्षार्थियन के सही आकलन हो पाई कि ऊ इंजिनियरिंग पढ़े लायक बाड़े कि ना.
हालांकि सगरी प्रक्रिया के सबले विवादास्पद बाति बा बारहवीं के बोर्ड परीक्षा में मिलल अंक के महत्व. कहल गइल बा कि बोर्ड में मिलल अंक के वेटेज चालीस फीसदी से कम ना होखी आ जरूरत पड़ले पर एकरा के सौ फीसदी तक कइल जा सकी. जबकि प्रवेश परीक्षा में मिलल अंक के वेटेज कवनो हालत में साठ फीसदी से अधिका ना होखी.
हर राज्य सरकार भा संस्थान एह बारे में आपन फैसला ले सकेला कि ऊ कवना अंके के कतना महत्व दी. मंत्रालय के कहना बा कि सांख्यिकी प्रक्रिया से देखल जा चुकल बा कि अलग अलग बोर्ड परीक्षा के अंक में कइसे संतुलन बनावल जा सकेला.
पहिले कहल गइल रहे कि कानपुर आईआईटी एह परीक्षा के संचालन करी बाकिर एकर संचाल सीबीएसई करी. हँ, कानपुर आईआईटी के शैक्षणिक समूह एह प्रणाली पर आगे के तौर तरीका जरूर तय करी. अंदाज लगावल जात बा कि पहिला साल के परीक्षा केन्द्र से अनुदानित संस्थाने खातिर होखी.
एह बदलाव का खिलाफ आवाज उठल शूरू हो गइल बा. कुछ लोग के कहना बा कि एह तरीका से प्रवेश मापदण्ड में एकरूपता ना आ पाई आ अलग अलग बोर्ड का चलते असंतुलन के हालात बन सकेला. कुछ खास बोर्ड से परीक्षा पास करे वालन के फायदा हो जाई त कुछ के नुकसान. एह तरीका से आईआईटी के विशिष्ट स्वरूप खतरा में पड़ जाई.
दोसरा तरफ कुछ लोग के कहना बा कि एहसे विद्यार्थी अपना बोर्डो परीक्षा पर पूरा ध्यान दीहें आ तोता रटन्त वाला प्रणाली आ कोचिंग के धंधा करे वालन के चंगुल से विद्यार्थी आजाद हो जइहे.


text:
भोजपुरी सिनेमा के एक्शन स्टार कहाये वाला अभिनेता सुदीप पाण्डे अब सलमान खान का नक्शे कदम पर चलल शुरु कर दिहले बाड़न. अपना मसल्स आ बॉडी देखावे वाला सुदीप पाण्डे अब फिल्म के कहानियो लिखल शुरु कर दिहले बाड़े. अपना प्रोडक्शन कंपनी रामजी फिल्म्स प्रा॰लि॰ का बैनर में बने जा रहल फिल्म कुर्बान के कहानी उहे लिखले बाड़न आ अभिनेतो उहे बाड़न. जइसे कि फिल्म वीर के कहानी सलमान के लिखल रहे आ हीरोओ उहे रहलें.
हैदराबाद में बनावल गइल एह फिल्म के निशी चौबे आ सुदीप पाण्डे मिल के बना रहल बाड़े आ निर्देशन फनी राज के हऽ. कलाकारन में सुदीप पाण्डे का साथ सुहासिनी, सुमन, तेजस्वी, अन्नू आ गीतांजलि के नाम खास बा.
सबे केहू इन्तजार कर रहल बा कि सुदीप के लिखल कहानी पर बनल ई फिल्म का कमाल करत बिया.
स्रोत : प्रशान्त निशान्त
Like this:
Like Loading...
Related


text:
Home Tags Bhojpuri film Jila champaran
Tag: bhojpuri film Jila champaran
साउथ फिल्म से आये ऑफर को ठुकराया : मणि भट्टाचार्या
भोजपुरी सिनेमा इंडस्ट्री में मणि भट्टाचार्या ने धमाकेदार इंट्री की है, अभी हाल ही में खेसारीलाल यादव के साथ भोजपुरी फिल्म जिला चंपारण में...
खेसारी लाल यादव अभिनीत भोजपुरी फ़िल्म जिला चंपारण की शूटिंग पूरी
प्रकृति फिल्म्स के बैनर तले बन भोजपुरी फ़िल्म जिला चंपारण की शूटिंग पूरी हो चुकी है फ़िलहाल आज कल फिल्म की एडिटिंग जोर शोर...
खेसारी लाल यादव की भोजपुरी फिल्म जिला चंपारण की शूटिंग शुरू
प्रकृति फिल्म्स के बैनर तले बन भोजपुरी फिल्म जिला चंपारण की शूटिंग कोलकता में शुरू की गयी है। सुपरस्टार खेसारी लाल यादव इस फिल्म...
भोजपुरी फ़िल्म जिला चंपारण की शूटिंग कोलकाता में
प्रकृति फिल्म्स के बैनर तले बनने जा रही भोजपुरी फ़िल्म जिला चंपारण की शूटिंग 16 जनवरी से कोलकाता में शुरू की जाएगी ! सुपरस्टार...


text:
न्यायमुक्त व्यवहार के अभाव। एक आँगन में रहे वाला आदमी केहु के एगो माँग पूरा करे आ दोसरा के दू गो पूरा करे त आइसन मलिक के बेईमान कहल जाला, जेकर व्यवहार दू रंग के होला। दू माँगना माने दू नज़र से देखल।
रउवा खातिर:
भोजपुरी मुहावरा आउर कहाउत
देहाती गारी आ ओरहन
भोजपुरी शब्द के उल्टा अर्थ वाला शब्द
कइसे भोजपुरी सिखल जाव : पहिलका दिन
कइसे भोजपुरी सिखल जाव : दुसरका दिन
कइसे भोजपुरी सिखल जाव : तिसरका दिन
कइसे भोजपुरी सिखल जाव : चउथा दिन
कइसे भोजपुरी सिखल जाव : पांचवा दिन
कइसे भोजपुरी सिखल जाव : छठवा दिन
कइसे भोजपुरी सिखल जाव : सातवा दिन
कइसे भोजपुरी सिखल जाव : आठवाँ दिन


text:
सिंहभूम जिला भोजपुरी साहित्य परिषद आ अखिल विश्व भोजपुरी विकास मंच मिलि के पिछला बुध १० जुलाई के जमशेदपुर के न्यू केबुल टाउन हॉल में भोजपुरी कवि नाटककार भिखारी ठाकुर के ४२वीं पुण्यतिथि पूरा श्रद्धा से मनवलसि. कार्यक्रम के अध्यक्षता परिषद के अध्यक्ष गंगा प्रसाद अरुण कइलें.
एह आयोजन में एगो संगोष्ठिओ भइल जवना के नाँव रहल “भोजपुरी अस्मिता एवं भिखारी ठाकुर”. एह संगोष्ठी में बोले वाला वक्ता भिखारी ठाकुर के भोजपुरी संस्कृति के साँच देखावेवाला बतवलन आ कहलन कि जवना तरह से भिखारी ठाकुर भोजपुरी समाज के विषमता रेघरियवलन ओकर कवनो जोड़ नइखे. अपना नाटक आ गीतन का जरिए भिखारी ठाकुर सामाजिक विसंगतियन के देखावत ओकरा बारे में समाज के जगावे के काम कइलन.
संगोष्ठी में बोले वालन में यमुना तिवारी हर्षित, फुलेश्वर दयाल, देवनांथ शर्मा, उषा सिंह, योगेन्द्र यादव, सविता सिंह, नरेन्द्र कुमार, कौलेश्वर पांडेय, मनोकामना सिहं, अजय वगैरह रहलें.
अतिथियन के स्वागत कइलन अरविंद विद्रोही आ सुनील कुमार सिंह धन्यवाद दिहलन. संचालन कइलन विकास मंच के महामंत्री प्रदीप कुमार सिंह.
एह कार्यक्रम के सफल बनावे वालन में बंटी सिंह, राजेश पांडेय, रोहित सिंह, अनिल कुमार, मनोज सिंह, सुमन देवी, मीरा सिन्हा, पप्पू कुमार, सोनू सिंह, संजय पाठक, जयशंकर दुबे वगैरह शामिल रहलें.
(ईमेल से


text:
भोजपुरी साहित्यकार विनोद द्विवेदी के लिखल छोट छोट कहानियन के संग्रह “कहनी-अनकहनी” प्रकाशित हो गइल बा. एह संग्रह के बारे में प्रकाशक के कहनाम एहिजा दीहल जा रहल बा –
लघुकथा कहानी के ऊ लघु-विन्यास ह, जवना में जिनिगी के कवनो खास पल, कवनो घटना, क्रिया-व्यापार भा संवेदन-सूत रहेला. कथा बीने-बनावे वाला ओही के कहनी की छोट काया में अपना लूर-ढंग से बीनत समाजिक जथारथ के विद्रूप-विसंगति, संवेदनहीनता आ विडम्बना भा मानवी-मूल्य के संकेतिक रुप में उद्घाटित करेला. पढ़वइया-सुनवइया रे नजर खुद-ब-खुद ओह ‘साँच’ पर पहुँच जाला, जवन कथाकार देखावल चाहत रहेला. मानवी-मूल्यन के क्षरण, अनीति, भ्रष्टाचार आदि नकारात्मक पक्ष उजागर करे का साथ-साथ रचनाकार ओह सकारात्मकता आ नेह-निष्ठो के रचनात्मक उरेह करेला, जवन मनुष्य आ मनुष्यता के दिशा देव.
अरसा से अनुज विनोद द्विवेदी एह विधा (लघुकथा) में अपना रचनात्मकता बल-बेंवत आ कला के साधत, गति देत आइव बाड़न, बिना कवनो चाह-चिन्ता के कि ऊ साहित्याकर कहासु. पछिला तीन-चार दशकन में उनकर कतने लघुकथा कईएक प्रमुख पत्र-पत्रिकन में प्रकाशित चर्चित भइली सन. उनहने के बीनत-बटोरत ई छोट संग्रह कहनी-अनकहनी तइयार हो गइल. विनोद जी घर-परिवार-समाज आ देश के जरत-बुतात सवालन से मुठभेड़ करत, आदमी का अमानवी बात-ब्यौहार आ कथनी-करनी के अपना कथा के विषय बनवले बाड़े. संग्रहित कहानियन के समय-संदर्भ पछिला तीस सालन के बा, तब्बो ऊ प्रासंगिक आ अरथवान बा.
‘पाती’ परिवार से जुड़ल रचनाकार के एह प्रासंगिक कृति के प्रकाशन करत खा हम आश्वस्त बानी कि भोजपुरी पाठक-वर्ग एह संग्रह के स्वागत हृदय से करी !
– डॉ अशोक द्विवेदी,
संयोजक,
पाती प्रकाशन (बिग-सी मीडिया ग्रुप के इकाई),
नई दिल्ली
विनोद द्विवेदी के परिचय –
जन्म – 3 सितम्बर 1958 का दिने उत्तर प्रदेश के गाजीपुर जनपद के सुल्तानपुर (डाकघर – गोसपुर) गाँव में.
शिक्षा – स्नातक
आजीविका – भारतीय खाद्य निगम में अधिकारी
संपर्क-सूत –
एन-10 79 आर.बी.सी.,
आर. के. पुरम्, न्यी कालोनी,
ककरमत्ता,
वाराणसी.


text:
रंगबाज हैदर काजमी के फिलिम होखे आ रूटीन भोजपुरी फिलिमन जइसन काम, भला ई कइसे हो सकेला! अब ख़बर बा कि हैदर काज़मी अभिनीत फिल्म ‘बिगुल’ के शो रील के डबिंग करावल गइल बा. अबहीं ले बड़का से बड़को निर्माता फिलिम के शूटिंग, डबिंग के बाद मिक्सिंग करा के शो रील बनवावत रहलें. बाकिर ‘बिगुल’ के शो रील के बाकायदा डबिंग करावल गइल जवना खातिर मुंबई के ऑडियो लैब में निर्देशक रविकांत खुद हैदर काज़मी, अक्षरा सिंह, आ जितेन्द्र यादव समेत सगरी टीम के बोलवलें आ फेर ‘बिगुल’ के शो रील के डबिंग करावल गइल. आ पहिला बेर शो रील के डबिंग करावत हैदर काजमी आ सगरी टीम बहुते उत्साह में रहल.
नमन फिल्म्स के ‘बिगुल’ के निर्देशक रविकांत के दावा बा कि बिगुल फिलिम के कवनो फ्रेम कवनो भाषा के दोसरा फिलिम के नकल नइखे. कहलन कि ई भोजपुरी फिलिम ना हिय बलुक एकर भाषा भोजपुरी हवे. कथा पटकथा खुद निर्देशक रविकांत लिखले बाड़न, संवाद मनोज पांडे अउर रविकांत, गीत रविकांत अउर एस. कुमार आ संगीत हवे नजाकत सुजाद के, डायरेक्टर ऑफ फोटोग्राफी रूपांग आचार्य, प्रोडक्शन डिजायनर संजय यादव, एडीटर गोपाल राधानी, नृत्य निर्देशक अशोक मयंक आ मारधाड़ निर्देशक हीरा यादव.
(शशिकांत सिंह रंजन सिन्हा के रपट)


text:
ट्रेन अबहीं अइसहीं लेट चलीहें सँ
नयी दिल्ली 11 जून (वार्ता) रेल मंत्री पीयूष गोयल के इशारा अगर समुझल जाव त ओकर मतलब इहे बा कि अबहीं ट्रेनन के लेटलतीफी से निजात पावे के कवनो उमीद मत राखल जाव. आजु रेलमंत्री कहले बाड़न कि उनुकर फोकस अबहीं सुरक्षा, खरच कम करे आ सेवा में सुधार पर बावे. पता ना उनुका ई काहे नइखे लागत कि ट्रेनन के समय से चलावलो सेवा में सुधारे वाला बाति होखी.
मौजूदा सरकार के शासन में रेल मंत्रालय के चार साल के हासिल के जानकारी देबे लो बोलावल गइल संवाददाता सम्मेलन में गोयल कहलन कि रेलवे के खास फोकस पर एह घरी सुरक्षा बा. टीसने टीसन सीसीटीवी कैमरा लगावल जा रहल बा. कोशिश बा कि अधिका से अधिका ट्रेनन के कोचो में एकरा के लगावल जाय. बतवलन कि बरीस 2013-14 में 118 दो ट्रेन हादसा भइळ रहुवे जवन अब घटि के 2017-18 में महज 73 रह गइल बा.
ट्रेनन के लेट लतीफी का बारे में पूछला पर रेलवे बोर्ड के चेयरमैन अश्विनी लोहानी कहलन कि पिछला 18 बरीस में ट्रेनन के गिनिती दुगुना हो गइल बा. बाकिर एही दौरान मूलभूत ढाँचा में सुधार ना कइल गइल, ना ही मरम्मत आ रखरखाव ठीक करे के काम भइळ. एहसे कुछ दिन ले त अबहीं परेशानी रहहीं के बा.


text:
जिला वाराणसी, ब्लाक हरउवा, गांव अल्लोपुर। इ गांव में आवास ना होवे से कोई धोती टांग के रहत हव त कोई छानी छप्पड़ डाल के रहत हव।
अल्लोपुर गांव के लाल बहादुर, सरिता देवी के कहब हव कि दस साल से हमने मड़ई में धोती टांग के रहत हई। कई बार हमने प्रधान से कहली लेकिन अभहीं तक कउनो सुनवायी नाहीं भएल।
जबकि अलोपुर के प्रधान ललित के कहब हव कि जिन लोगन के नाम बी.पी.एल. सूची में हव उमे तीन लोग के पास भएल रहल ओके दे देहली, आउर जब आउर लोग के पास होई त ओके दे दिहल जाई।
एही हाल हव 250 आबादी वाले उदयपुर गांव के। इ गांव के कई ग्रामीण के कहब हव कि हमने के भी आवास के सुविधा नाहीं मिलत हव। केतना बार हमने प्रधान से कहली लेकिन कउनो सुनवायी नाहीं भयल। जबकि प्रधान माधुरी देवी के पति पप्पू के कहब हव कि जब से प्रधान भइली कुछ ना भयल हव। हं भएल हव। अब जब कार्ड बनी त बी.पी.एल. सूची के हिसाब से सुविधा मिली।


text:
टीवी अभिनेत्री आ गोरखपुर ग्रामीण से कांग्रेस प्रत्याशी काजल निषाद पर शनिचर का दिने हमला होखला के खबर से पूरा इलाका में सनसनी पसर गइल. काजल अपना पर भइल एह हमला के दोष बसपा प्रत्याशी रामभुआल निषाद पर लगवली आ रामभूआल के गिरफ्तारी के माँग करत सड़के पर धरना दे के बइठ गइली. तीन घंटा ले उनुका सड़क जाम का चलते गोरखपुर बनारस मार्ग पर कई किलोमीटर लमहर जाम लाग गइल बा आ पूरा प्रशासनिक अमला जुट गइल.
जानकार सगरी घटना के दोषी प्रशासन के बतावत बाड़े जे एके चौराहा, महाबीर छपरा चौराहा, पर चार गो प्रत्याशियन के सभा करे के अनुमति दे दिहलसि. बेलीपार के महाबीर छपरा चौराहा का लगे काजल निषाद आ रामभुआल निषाद के समर्थकन का बीच जम के मारपीट भइल आ दुनु फरीक एक दोसरा पर हमला करे के आरोप लगावत केस दर्ज करवले बाड़े. एह घटना से पहिले बाकी दू गो प्रत्याशी आपन सभा कर के लवट चुकल रहले आ रामभुआल निषाद के सभा चलत रहुवे. तले साँझ पौने छह बजे काजल निषाद अपना समर्थकन का साथे सभा करे चहुँप गइली. उनुकर सभा शुरू भइल त कुछ लोग रामभूआल का सभा से निकल के काजल का सभा में आवे लगले. एहपर पहिले त कहासुनी भइल बाकिर बाद में मारपीट होखे लागल. देखते देखत महाबीर छपरा चौराहा जंग के मैदान बन गइल आ कई जने घवाहिल हो गइलन. एह घटना का बाद रामभूआल अपना समर्थकन का साथे निकल गइलन बाकिर काजल अपना समर्थकन के ले के ककराखोर गांव का नियरा सड़क जाम कर दिहली. बाद में प्रशासन उनुका के समझा बुझा के जाम खतम करवलसि.
(शशिकांत सिंह के भेजल रपट)


text:
भोजपुरी बिहार के भाषा ह बाकिर इक्के दुक्का अभिनेत्री बिहार के हई. ओही बिहारी अभिनेत्रियन में से एगो हई प्रीती सिंघानिया.
प्रीती हाल ही में बिहार के जहानाबाद गइल रही जहाँ उनकर सामना दु गो जिगरी दोस्त हैदर काज़मी आ विशाल तिवारी से भइल. प्रीति दुनु के अपना जाल मे अइसन फँसली कि दुनु जिगरी दोस्त एक दोसरा के जानी दुश्मन बन गइले.
अब ई मत समुझीं कि प्रीति सचहू अइसन कुछ कर दिहली. असल में सगरी मामिला फिल्मी ह. बात होखत बा प्रीति सिंघानिया के अगिला फिलिम “लड़ाई” के जेहमें ऊ हैदर आ विशाल का साथ ही अंजना सिंह आ नूरी शेख संगे स्क्रीन शेयर कइले बाड़ी. बाकी खास कलाकारन में देव, सी.पी. भट्ट, डैनी शेहरावत, बालेश्वर सिंह, सोनू झा आ माया यादव के नाम बा.
निर्देशक हउवें आनंद गहतराज आ निर्माता के के तिवारी. संगीत दिहले बाड़न अमन के. श्लोक अउर राकेश शर्मा.
प्रीति कहत बाड़ी कि ऊ हमेशा अपना किरदार पर धेयान देली. लड़ाई में आपन किरदार उनका अस नीक लागल बा कि निर्माता निर्देशक के आभार जतावत बाड़ी.
प्रोति जल्दिए कुछ हिंदीओ फिलिमन में नजर आवे वाली बाड़ी.
(उदय भगत)


text:
अपना हुस्न आ अदा से आम भोजपुरिया दर्शकन के दिल के धड़कन बन चुकल पाखी हेगडे अब समाज के प्रतिष्ठितो वर्ग के अपना अभिनय क्षमता से मोहित करे लागल बाड़ी. हालही में रिलीज उनकर फिल्म सात सहेलियाँ में एगो शहरी लड़की के भूमिका जवना काबिले तारीफ तरीका से पाखी हेगडे कइले बाड़ी ओहसे चारो ओर उनकर वाहवही हो रहल बा. बिहार यूपी के वितरक, सिनेमा हाल मालिक, हाई सोसाइटी के दर्शक सब लोग पाखी के अभिनय कौशल के बड़ाई कर रहल बा.
सात सहेलियाँ में शहरी लड़की के भुमिका में पाखी जवना तरह से तोहे देख दिलवा मैडम जी लव यू लव यू बोले गाना पर आपन डाँस कइले बाड़ी ओकरा के देख के हर केहू के मन मोर लेखा नाचे लागल बा. पाखी का लगे बधाईयन के ताँता लागल बा. वितरक आ सिनेमा हाल के मालिक त सीधे उनका के फोन कर के बधाई दे रहल बा. एह हफ्ता सात सहेलियाँ करीब दर्जन भर सिनेमा घरन में पचासवाँ दिन मना रहल बिया.
एह वाहवही से उत्साहित पाखी कहत बाड़ी कि ई त दर्शक लोग के प्यार बा. बस!
( स्रोत : प्रशान्त निशान्त)


text:
एगो अदमी एगो मैना पोसले हल । ऊ रोज घरे हर जोत के आवे तो पहिले मैनवे के खिआवे तब अपने खाय । एक दिन घरे आन के पहिले अपने खाय लगल तब खेयाल पड़ल कि मैनवाँ के नऽ खिअइली हे । से जा के देखे लगल । तऽ मैनवा उहाँ हइये नऽ हल । मइया से पूछलक कि मैनवा का हो गेल ? मइया कहकई कि आज रजवा के बेटवा तो आयल हलवऽ, ओही तो नऽ ले गेलवऽ हे । से ऊ तुरते गाड़ी पर चढ़ के मैनवा के खोजे निकलल । जाइते-जाइते एगो बीच्छी मिलल । बीछिया कहलक कि "ए मन्नू भाई, ए मन्नू भाई, हमरो गड़िया पर ले ले चलवऽ ?" से मन्नु भाई ओकरा गाड़ी पर चढ़ा लेलक आउ बड़ी खुसी में गाना गावइत चलल -
मध लादले जातु हैं ।
राजा मोरा मैना के ले भागल,
ओकरे खोज में जातु हैं ।।"
************ Entry Incomplete ************


text:
चर्चित निर्देशक राजकुमार आर.पाण्डेय के आवे वाली फिलिम ‘नगीना’ के एगो गाना के शूटिंग पिछला दिने मुंबई के चांदीवली स्टूडियो में करावल गइल. गाना के बोल रहे ‘कभी मिलने तो आओ, सावन की नशीली रातो में’. एह शूट के मौका पर चिंटू धमाल मचा दिहलन. गाना जतना बढ़िया सुने आ गुनगुनावे में लागत बा देखहू में ओतने नीक लागी.
वइसे त एह फिलिम में कुल ११ गो गाना बा बाकिर ई गाना बाकी सभ से अलगा आ स्पेशल बा.
(संजय भूषण पटियाला)
एस एस फिल्म फैक्टरी के ‘विजय पथ – एगो जंग’ फिलिम एडिटिंग के दौर मे बा. एडिटिंग मुंबई के शकुन्तलम स्टूडियो में हो रहल बा.
(रामचन्द्र यादव)
पिछला दिने ‘बागी भइले सजना हमार’ फिलिम ला एगो गीत मशहूर पार्श्वगायिका ख़ुशबू जैन के आवाज में रिकार्ड करावल गइल. एकर पूरा शूटिंग जल्दिए उत्तर प्रदेश के बस्ती जिला के खूबसूरत जगहन प करावल जाई.
(रामचन्द्र यादव)


text:
भोजपुरी अदाकारा स्मृति सिन्हा एह घरी बिग मैजिक टीवी के रियलिटी शो ‘बिग मेमसाब’ के एंकरिंग करत बाड़ी. शो में स्मृति के हाजिर जवाबी आ अदा खास क के महिला आ युवा वर्ग के बहुते पसंद आवत बा.
‘बिग मेमसाब’ के धूम सगरी बिहार-झारखंड आ यूपी में देखे के मिलत बा. शो में स्मृति के लोकप्रियता के आलम ई बा कि चैनल स्मृति के एह शो के अगिलो सीजन ला अनुबंधित क लिहले बावे.
एह बीच स्मृति अपना फिलिम ‘तू महलों की रानी मैं गलियों का राजा’ के शूटिंगो करत बाड़ी. छोटका परदा पर औरतन के बिग मेमसाब बनावे वाली स्मृति अपने कब मेमसाब बनीहें ई पूछला पर चुप्पी साध लेत बाड़ी.
बहरहाल स्मृति अपना शो के सफलता से गदगद बाड़ी. एह शो के निर्माता अभय सिन्हा हउवन.
(प्रशांत-निशांत)


text:
निर्देशक विमल कुमार के पहिला भोजपुरी फिलिम ‘देस-परदेस’ बनके तइयार बा. नायसा क्रियेशन के बैनर में निर्माता अशोक पाण्डेय के एह मेगा बजट फिलिम से धरम पा जीओ भोजपुरी फिलिमन में आपन शुरुआत करत बाड़ें. धरम पा जी का संगे रति अग्निहोत्री, कादर खान आ गुरबचन जइसन अनेके हिंदी कलाकारो एह फिलिम में काम कइले बाड़ें, फिलिम के पेश करे के अंदाज से ई कलाकार अतना खुश बाड़ें कि ई लोग अब धरम जी से एकरा के हिंदीओ में बनावे के कहत बा.
सैकड़ों फिलिमन में विलेन के किरदार कर चुकल गुरबचन एकरा मेकिंग से खासा प्रभावित बाड़ें. उनकर कहना बा कि पारिवारिक मूल्यन के संवेदनशीलता आ गंभीरता के भोजपुरी फ़िलिम बहुते संजीदगी से सामने ले आवेले. ‘देस-परदेस’ एही परंपरा के अउरियो ऊँचाई पर ले जाई. आज हिंदीओ दर्शकन के अइसन गंभीर फिलिमन के जरूरत बा.
निर्देशक विमल कुमार एह फिलिम में जिनिगी के चकाचौंध में राह भुलाइल एगो अइसन आदमी के कहानी पेश कइले बाड़न जवना के महत्वाकांक्षा ओकरा के अपना परिवार से फरका कर देत बा. बाकिर आखिरकार ओकरा अपना जड़ का ओर लवंटे के पड़ते बा. धर्मेन्द्र आ रति अग्निहोत्री के अलावा एह फिलिम में पवन सिंह आ मोनालिसो मुख्य भूमिका में नज़र अइहें. एकरी अलावे एहमें दीपक दूबे, प्रतिभा पाण्डेय, मनोज द्विवेदी, संजय पाण्डेय, अनिल यादव, नीलिमा सिंह, आनंद मोहन, संजय वर्मा, आ दिलीप सिंह वगैरह कलाकारो मौजूद बाड़ें.
फिलिम करीब करीब पूरा हो चुकल बावे आ बतावल जात बा कि अगिला ११ अक्टूबर के एकरा के रिलीज कर दिहल जाई.
(स्पेस क्रिएटिव मीडिया)


text:
बहुते कम समय में सफलता के शिखर छुवे वाली बंगाली बाला अपूर्वा भोजपुरी फिल्म जगत में अपना शुरुआती आठे दस महीना में भोजपुरी के बहुते बड़हन सितारन का साथे काम कर चुकल बाड़ी. अब हाल ही में अपूर्वा भोजपुरी सुपर स्टार दिनेश लाल यादव निरहुआ संगे एगो फिलिम के शूटिंग कर के लवटल बाड़ी.
अपूर्वा एह से पहिले विनय आनंद संग “खूनी दंगल”, खेसारी लाल यादव संग “हवा में उड़ता जाए तोर लाल दुपट्टा मल मल के”, एक्शन किंग मनोज पाण्डेय संग “खोईछा”, सुदीप पाण्डेय संग “मंगल फेरा” कर चुकल बाड़ी.
अपूर्वा बहुते मजबूती से कहेली कि अबही त शुरूआत भइल बा, सफर त अबही बाकी बा. अबही बहुते कुछ करे के बा. कहेली कि उहे सपना देखल पसंद करेली जवना के हासिल कर सकस. अपूर्वा आपन जल्दिए रिलीज होखे वाली फिलिम खूनी दंगल आ मगल फेरा से बहुते उत्साहित बाड़ी आ निर्देशक श्रीधर शेट्टी के तहे दिल से धन्यवाद देबेली जे उनुका के एगो बड़हन मौका दिहलें.
(संजय भूषण पटियाला)


text:
भोजपुरी सिनेमा के पावरस्टार पवन सिंह, फिल्म निर्माता जसवंत कुमार आ निर्देशक सुजीत कुमार सिंह के तिकड़ी एगो नया धमाल मचावे वाली बा. मोस्ट वेटेड पावरस्टार पवन सिंह अभिनीत भोजपुरी फिलिम ‘वांटेड’ के बहुते बड़हन कैनवास पर बनावल जा रहल बा.
नायक, निर्माता आ निर्देशक के ई शानदार तिकड़ी अबे हालही में देशभक्ति भरल भोजपुरी फिलिम ‘वांटेड’ के शूटिंग पूरा क लिहले बाड़ें. शूटिंग उत्तर प्रदेश के खूबसूरत पर्यटक स्थलन पर कइल गइल बा. हालांकि फिलिम के कुछ गाना मुंबई के खूबसूरत जगहन पर फिलिमावल जा रहल बा.
फिलिम के फगुआ का मौका प पूरा देश में रिलीज करे के प्लान बा. एकर तइयारी जोर शोर से कइल जा रहल बा.
‘वांटेड’ के निर्माण श्री जे सोहरता प्रोडक्शन का बैनर तले हाखत बा. निर्माता जसवंत कुमार, निर्देशक सुजीत कुमार सिंह, लेखक वीरू ठाकुर, संकलन दीपक जौल, छायांकन वेंकट महेश आ एक्शन बाजी राव के बा,
मुख्य भूमिका में पवन सिंह का साथे मणि भट्टाचार्य, अमृता अचार्या, वैष्णवी गुप्ता, उपेन्द्र यादव, विपिन सिंह, अयाज खान, दीपक सिन्हा, जेपी तिवारी, बृजेश त्रिपाठी, जय सिंह, बबिता सिंह, जय प्रकाश सिंह, मधु सिंह राजपूत, जस्सी सिंह, प्रेम दूबे, अनूप लोटा, स्वीटी सिंह, धामा वर्मा, प्रकाश वर्मा, उजैर खान आ जसवंत कुमार शामिल बाड़ें.
(रामचन्द्र यादव)


text:
Home Tags काजल सिंह
Tag: काजल सिंह
मुंबई और पंजाब में जल्दी रिलीज होगी भोजपुरी फिल्म सपूत
फिल्मकार और लेखक महेश पांडे की भोजपुरी फिल्म "सपूत" मुम्बई और पंजाब में रिलीज होगी। इस फिल्म के निर्देशक हैं युवा फिल्मकार मुकेश पांडे।...
ईद पर चेन्नई एक्सप्रेस से भिड़ेगा बलमा बिहार वाला
शाहरुख खान की चेन्नई एक्सप्रेस पटरी पर दौड़ने के लिए तैयार खड़ी हो और पटरी पर भले ही दूर दूर तक हरी बत्ती...
खेशारीलाल यादव स्टारर बलमा बिहार वाला 9 अगस्त से बिहार में
सुपर हिट स्टार खेशारीलाल यादव स्टारर आकाश फिल्म इण्टरटेनमेंट्स की ‘‘बलमा बिहार वाला’’ 9 अगस्त से बिहार में रिलीज हो रही है। इस फिल्म...


text:
नयी दिल्ली :जापान केरऽ सहायता सें बिहार म॑ मिनी बुलेट-मेट्रो जैसनऽ ट्रेन लानै के तैयारी चली रहलऽ छै । बिहार केरऽ मुख्यमंत्री नीतीश कुमार १८ फरवरी सें चार दिना लेली जापान दौरा प॑ जाय रहलऽ छै । ई दौरान बिहार म॑ मिनी बुलेट-मेट्रो टाइप ट्रेन लानै क॑ ल॑ क॑ नीतीश सरकार आरू जापान सरकार के बीच औपचारिक समझौता करलऽ जाय के संभावना जतैलऽ जाय रहलऽ छै । ई ट्रेन पटना सें बोधगया के बीच लगभग १०० किलोमीटर के बीच चलतै ।
मालूम हुअ॑ कि ई रूट केरऽ पर्यटन के लिहाज सें भी काफी महत्व छै । पूरा विश्व के बौद्ध अनुयायी लेली बोधगया सबसें बड़ऽ धार्मिक स्थल छेकै । ई महत्वाकांक्षी प्रॉजेक्ट क॑ जापान सरकार फंड देतै । चर्चा छै कि ई ट्रेन समझाैता के अलावा जापान सें रेकार्ड निवेश केरऽ प्रॉजेक्ट्स क॑ भी बिहार म॑ लानै लेली अंतिम रूप देलऽ जाय रहलऽ छै ।
प्रमुख समाचार पत्र एनबीटी आरू प्रभात खबर केरऽ वेबसाइट प॑ चली रहलऽ खबर म॑ सूत्रऽ के अनुसार बतैलऽ गेलऽ छै कि पटना-बोधगया के बीच १०० किलोमीटर के यात्रा म॑ राजगीर, नालंदा स्टेशन होतै । ई पूरा रूट अंडरग्राउंड होतै । ई प्रॉजेक्ट सें जुड़लऽ अधिकारियऽ के मानऽ त॑ ई ट्रेन के स्वरूप मेट्रो आरू बुलेट केरऽ तर्ज पर बनतै । जापान दौरा में विशेषज्ञऽ के साथ बातचीत करी क॑ एकरा अंतिम रूप देलऽ जैतै । दावा करलऽ जाय रहलऽ छै कि बिहार केरऽ ई अब तलक के सबसें महंगऽ प्रॉजेक्ट आरू निवेश हुअ॑ सकै छै ।
नीतीश कुमार के साथ बिहार सरकार केरऽ एगो हाई लेवल प्रतिनिधिमंडल भी जापान जाय रहलऽ छै । ई बड़ऽ प्रॉजेक्ट के अलावा राज्य सरकार जापान सरकार सथें करोड़ों रुपया के दोसरऽ निवेश प॑ भी समझौता कर॑ सकै छै । हाल के वरसऽ म॑ नीतीश कुमार केरऽ अपनऽ राज्य में निवेश लानै लेली पहलऽ विदेश यात्रा छेकै ।
(Source : https://navbharattimes.indiatimes.com/india/nitish-kumar-to-visit-japan-for-mini-bullet-train-in-bihar/articleshow/62838163.cms)


text:
सरकार अपना चमचन का भरोसे निश्चिन्त बिया
केन्द्र सरकार के पूरा भरोसा बा कि विपक्ष का तरफ से आवे वाला कटौती प्रस्ताव राजद आ सपा जइसन दल के दुतरफा नीति का चलते गिर जाई आ सरकार पर कवनो खतरा ना आई. भाजपो के अनेसा बा कि राजद आ सपा जइसन दल कवनो बहाने सदन में हंगामा खरा कर दिहन आ ओहि हो हल्ला का बीच वित्त विधेयक पारित करा ली केन्द्र सरकार.
आज भारत बन्द के एलान बा
गैर कांग्रेसी गैर राजग चौदह गो विरोधी दल आजु भारत बन्द के अपील कइले बाड़े. ओकरा के सफल बनावे खातिर काल्हु साँझ कई जगहा जुलूस निकाल के बन्द खातिर जनमत बनावल गइल बा. एह दल में सबसे बड़ संख्या वामपंथी दलन के बा आ सपा जइसन कुछ अउरी दल शामिल बाड़ी सँ जवन पीठ पाछे सरकार के समर्थन करत बाड़ी सँ.
बलिया के दू गो माफिया नोएडा में ढेर
यूपी स्पेशल टास्क फोर्स काल्हु दुपहरिया नोएडा में दू गो अपराधियन के मार गिरवलसि जवनन के बाद में बलिया के अजय सिंह आ आशुतोष राय का रुप में पहचान भइल. दुनू कुख्यात अपराधी रहलें सँ आ जेल से संगे संगे भअगल रहलें सँ. बलिया के मनियर ओकनी से परेशान रहुवे. दुनु के मराये के खबर सुन के बलियो के अपराधी तत्व भूमिगत हो गइल बाड़े सँ. सबका एसटीएफ के डर समा गइल बा.
हर भारतीय के परिचय अंक में समेटल जाई
भारतके नागरिकता पहचान संख्या के नया नाम आधार दिहल गइल बा. एह आधार में बारह अंक का संख्या में हर नागरिक के एगो नंबर दे दिहल जाई जवना का सहारे ऊ पूरा हिन्दुस्तान में पहिचानल जाई. बारह अंक में कुल दस खरब लोग के पहचान संख्या दिहल जा सकी.एह विशेष पहचान के अबहीं अनिवार्य नइखे बनावल गइल आ स्वैच्छिक राखल बा. लहर गिन के कमाये वाला अधिकारी आ दलाल एहू में अपना कमाई के रास्ता निकाल लीहें.
मेडिकल कालेज मान्यता घोटाला में मंत्री के कार्यालय के इस्तेमाल
कहल जा रहल बा कि मेडिकल कालेज के मान्यता दिलवावे का नाम पर उगाही करे में केन्द्रीय स्वास्थ्य मंत्री के निजी सचिवो शामिल रहलें आ उनके आफिस से कालेजन के फोन करके वसूली बिटोरल जात रहुवे. घोटाला सामने अइला का बाद से मेडिकल काउन्सिल के सचिवो भूमिगत हो गइल बाड़े. अध्यक्ष केतन देसाई गिरफ्तार बाड़े.
बारह सौ सिपाहियन के नौकरी खतरा में
मुलायम राज में बहाल सिपाहियन में से बारह सौ का लगे ना त सही शारीरिक योग्यता रहे ना प्रमाणपत्र. जाँच का बाद ई साबित भइल बा आ अब ओह लोग के नौकरी से हटावे के प्रक्रिया शुरु होखे जा रहल बा. ओह समय अठारह हजार सिपाही बहाल भइल रहलें जवन सरकार बदलला का बाद बर्खास्त कर दिहल गइलें. कोर्ट ओह लोग के बहाली के आदेश दिहलस त अस्थायी तौर पर सबके बहाल कर लिहल गइल रहे. मामिला अबहियो सुप्रीम कोर्ट में विचाराधीन बा.
चुनाव जीते खातिर भूमिहार ब्राह्मण के गोड़ छू लिहल काफी बा
भाजपा के बिहार प्रदेश अध्यक्ष डा॰सी॰पी॰ठाकुर काल्हु अपना स्वागत समारोह में कहलन कि बिहार के जनता सम्मान चाहेले आ जे ओकरा के सम्मान दीहि ऊ जीत जाई. ठसक वाला लोग चुनाव हार जाई. कहलन कि ऊ भागीरथी देवी के कहले रहलें कि भूमिहार ब्राह्मण के देखीहऽ त गोड़ छू लीहऽ. ऊ इहे कइली आ चुनाव जीत गइली. मंच पर मौजूद पूर्व अध्यक्षन का ओर इशारा करत कहलन कि बास लोग के आशीर्वाद मिलल त भाजाप अपना कोटा के सगरी सीट जीत जाई.
१५ गो पेटेंट रद्द करा दिहलस भारत
भारत के पुरातन बौद्धिक सम्पदा के आधार पर मिलल ज्ञान के उपयोग के अपना नामे पेटेंट करा लेबे के यूरोपियन कंपनियन के कोशिश नाकाम करावे में भारत के वैज्ञानिक एवं औद्योगिक अनुसंधान परिषद के सफलता मिलल बा आ पन्द्रह गो पेटेंट आवेदन रद्द कर दिहल गइल बा. परिषद अब अइसने अस्सी गो अउरी आवेदन रद्द करावे में लागल बा. अब दिहल जा चुकल बीस हजार पेटेंट रद्द करावे पर जोर लगावल जाई.
रिलायन्स के कंपनी खरीदलस अमेरिका के सिनेमाघर
रिलायन्स समूह के कंपनी बिग सिनेमा अमेरिका का अलग अलग शहरन में करीब पौने दू सौ सिनेमाघर के अधिग्रहण कर चुकल बा. ओकर योजना ओहिजा अढ़ाई सौ सिनेमाघर लेबे के बा जहवाँ बालीवुड फिल्म देखावल जाई.
बीसबीसा छोड़ चुकल सचिन आईपीएल ना छोड़िहें
सचिन तेंदुलकर अंतर्राष्ट्रीय बीसबीसा क्रिकेट के अलविदाकह चुकल बाड़े बाकि आईपीएल में खेलत रहीहें. कहलें कि एकर आनन्द कुछ दोसरे बा. उनका फाइनल में मुंबई के हरला के दूख बा बाकिर कहलें कि टीम के खेल बढ़िया रहल.


text:
Home Tags खेसारीलाल यादव और काजल राघवानी
Tag: खेसारीलाल यादव और काजल राघवानी
खेसारीलाल यादव और काजल राघवानी अभिनीत फिल्म बलम जी लव यू...
फिल्म इंडस्ट्री के सुपर स्टार खेसारीलाल यादव भी हैं। वे इंडस्ट्री के एक मात्र ऐसे एक्टर हैं, जिनकी बॉक्स ऑफिस पर लगातार बैक टू...
भोजपुरी फिल्म दीवानापन में खेसारी लाल यादव और काजल राघवानी एक...
अम्बे फिल्म्स् और निर्मल आर्ट्स इंटरनेशनल के बैनर तले बनी भोजपुरी फिल्म दीवानापन में भोजपुरी सिनेमा में पॉपुलर स्क्रीन कपल सुपर स्टार खेसारीलाल यादव...
खेसारीलाल यादव और काजल राघवानी का एक और धमाका भोजपुरी फिल्म...
भोजपुरिया सिने वर्ल्ड के मोस्ट पॉपुलर स्क्रीन कपल खेसारीलाल यादव और काजल राघवानी की जोड़ी एक और धमाके को तैयार हैं। इस बार इन...
खेसारीलाल यादव और काजल राघवानी अभिनीत भोजपुरी फिल्म हम हैं हिंदुस्तानी...
भोजुपरी सुपर स्टार खेसारीलाल यादव और काजल राघवानी अभिनीत भोजपुरी फिल्म हम हैं हिंदुस्तानी प्रदर्शन को तैयार है। भोजपुरी फिल्म हम हैं हिंदुस्तानी को...
खेसारीलाल यादव और काजल राघवानी ने मेंहदी रचाई
मशहूर फिल्म अभिनेता खेसारीलाल यादव और काजल राघवानी राजधानी पटना स्थित मौर्या लोक कांप्लेक्स परिसर में मेंहदी लगवाया। मौका था उनकी अपकमिंग भोजपुरी फिल्म...


text:
यूपी इन्वेस्टर्स समिट खातिर निवेशकन के लर लागल बा
लखनऊ, 20 फरवरी (वार्ता) यूपी के राजधानी लखनऊ में काल्हु से होखे जा रहल दू दिन के इन्वेस्टर्स समिट में शामिल होखे ला निवेशक आवल शुरू क दिहले बाड़ें.
प्रदेश के औद्योगिक विकास मंत्री सतीश महाना आजु बतवलन कि इन्दिरा गांधी प्रतिष्ठान में आयोजित इन्वेस्टर्स समिट अपना में एगो ऐतिहासिक समिट होखी, जवना के देश आ प्रदेश के ख्यात उद्योगपति सरहले बाड़ें. एह समिट में शामिल होखे ला उद्योगपति खुद ही आवे ला अगुताइल बाड़ें. सतीश महाना बतवलें कि उत्तर प्रदेश के समग्र विकास में आपन पूरा सहयोग देबे के सहमति दे चुकल सात गो कन्ट्री पार्टनरो शामिल होखीहें. ई देश हईं सँ फिनलैण्ड, नीदरलैण्ड, जापान, चेक गणराज्य, थाईलैण्ड, स्लोवाकिया आ मॉरीशस. एह देशन के प्रतिनिधि आ उद्योगपति समिच में शामिल होखीहें.
सरकार उत्तर प्रदेश में निवेश बोलावे ला तय कइले बिया कि उद्योगपति अपना हिसाब से प्रदेश के जवना इलाका में चाहें आपन उद्यम लगा सकीहें. राज्य सरकार आकर्षक आ व्यवहारिक औद्योगिक विकास नीतिओ जारी कइले बिया. साथही उद्यम लगवला पर जरुरी छूट आ सुविधो दीहल जाई.
दू दिन के एह समिट में कुल 30 गो सत्र राखल गइल बा. एकर उद्घाटन प्रधानमंत्री, नरेन्द्र मोदी सबेरे दस बजे करब. ओकरा बाद औद्योगिक विकास मंत्री स्वागत सम्बोधन दीहें. फेर उत्तर प्रदेश इन्वेस्टर्स समिट – 2018 के थीम पर प्रस्तुतिकरण कइल जाई. समिट में देश के ख्यात उद्योगपति मुकेश अम्बानी, गौतम अडानी, सुभाष चन्द्रा, कुमार मंगलम, बिड़ला, आनन्द महेन्द्रा, पंकज पटेल, श्रीमती शोभना कामिनेनी, रशेष शाह आ एन0 चन्द्रशेखरन सम्बोधन करीहें. मॉरीशस के पूर्व राष्ट्रपति, अनिरूद्ध जगन्नाथ, आ मुख्यमंत्री योगी आदित्यनाथ के संबोधन का बाद प्रधानमंत्री उद्घाटन सत्र के सम्बोधित करब. आखिर में मुख्य सचिव, राजीव कुमार धन्यवाद ज्ञापित करीहें.
दू दिन के एह समिट में पहिला दिने औद्योगिक विकास नीति सत्र पर केन्द्रीय वाणिज्य आ उद्योग मंत्री, सुरेश प्रभु अउर औद्योगिक विकास मंत्री, सतीश महाना, अवस्थापना विकास सत्र पर केन्द्रीय सड़क परिवहन मंत्री, नितिन गडकरी आ सतीश महाना, सूक्ष्म लघु अउर मध्यम उद्योग सत्र पर केन्द्रीय लघु उद्योग राज्यमंत्री (स्वतंत्र प्रभार), गिरिराज सिंह आ प्रदेश के लघु उद्योग मंत्री, सत्यदेव पचौरी आपन विचार रखीहें.
यूपी ,में इलेक्ट्रानिक सेक्टर विकास सत्र के केन्द्रीय संचार राज्य मंत्री (स्वतंत्र प्रभार), मनोज सिन्हा आ प्रदेश के आई0टी0 राज्यमंत्री मोहसिन रजा, कृषि खाद्य प्रसंस्करण आ डेरी उद्योग सत्र के केन्द्रीय खाद्य प्रसंस्करण मंत्री (स्वतंत्र प्रभार) श्रीमती हरसिमरत कौर बादल आ प्रदेश के उप मुख्यमंत्री, केशव प्रसाद मौर्य अउर कृषि मंत्री, सूर्य प्रताप शाही, अक्षय ऊर्जा की असीमित संभावनन पर केन्द्रीय ऊर्जा राज्यमंत्री (स्वतंत्र प्रभार), राजकुमार सिंह आ प्रदेश के वैकल्पिक ऊर्जा मंत्री, ब्रजेश पाठक सम्बोधित करीहें.
हथकरघा आ वस्त्रोद्योग सत्र के केन्द्रीय वस्त्रोद्योग मंत्री, श्रीमती स्मृति इरानी आ प्रदेश के वस्त्रोद्योग मंत्री सत्यदेव पचौरी, फार्मास्यूटिकल आ बायोटेक्नोलॉजी सत्र के केन्द्रीय स्वास्थ्य अउर परिवार कल्याण राज्यमंत्री, श्रीमती अनुप्रिया पटेल आ प्रदेश के स्वास्थ्य मंत्री, सिद्धार्थ नाथ सिंह, प्रदेश के पर्यटन अउऱ सांस्कृतिक विरासत सत्र के केन्द्रीय पर्यटन सचिव, सुश्री रश्मि वर्मा आ प्रदेश के पर्यटन मंत्री, श्रीमती रीता बहुगुणा जोशी, पर्यावरण अउर उद्योग सत्र के केन्द्रीय पर्यावरण राज्य मंत्री, डॉ महेश शर्मा आ प्रदेश के वन अउर पर्यावरण मंत्री श्री दारा सिंह आ द्योगिक अउर आधारभूत ढांचा सुरक्षा सत्र के केन्द्रीय गृहमंत्री राजनाथ सिंह आ मुख्यमंत्री योगी आदित्यनाथ सम्बोधित करब.
22 फरवरी का दिने आई0टी0 सेक्टर के सत्र के केन्द्रीय सूचना प्रौद्योगिकी मंत्री रविशंकर प्रसाद आ उप मुख्यमंत्री डॉ दिनेश शर्मा, सभका ला बैंक सत्र के केन्द्रीय वित्त मंत्री, अरूण जेटली आ प्रदेश के वित्त मंत्री राजेश अग्रवाल, चर्म आ जूता उद्योग सत्र के केन्द्रीय वाणिज्य अउर उद्योग राज्यमंत्री, सी0आर0 चौधरी आ प्रदेश के लघु उद्योग मंत्री सत्यदेव पचौरी सम्बोधित करब.
डिफेंस मैनुफैक्चरिंग सत्र के केन्द्रीय रक्षा मंत्री, श्रीमती निर्मला सीतारमण आ प्रदेश के मुख्यमंत्री योगी आदित्यनाथ, कौशल विकास सत्र के केन्द्रीय कौशल विकास मंत्री धर्मेन्द्र प्रधान आ प्रदेश के व्यवसायिक शिक्षा मंत्री चेतन चैहान, कौशल विकास स्टार्टअप सत्र के विज्ञान अउर तकनीकी मंत्री डॉ हर्षवर्धन आ उप मुख्यमंत्री डॉ दिनेश शर्मा, नागरिक उड्डयन सत्र के केन्द्रीय नागरिक उड्डयन मंत्री पुष्पपति अशोक गजपति राजू आ प्रदेश के नागरिक उड्डयन मंत्री नन्द गोपाल ‘नंदी’, एनआरआई सत्र के केन्द्रीय विदेश राज्यमंत्री, जनरल वी0के0 सिंह (से0नि0) आ प्रदेश के एनआरआई राज्यमंत्री (स्वतंत्र प्रभार), श्रीमती स्वाति सिंह आ मीडिया अउर मनोरंजन सत्र के सांसद, सुभाष चन्द्रा आ प्रदेश के सूचना राज्यमंत्री डॉ नीलकंठ तिवारी सम्बोधित करीहें.
समिट के समापन 22 फरवरी के साँझ साढ़े चार बजे राष्ट्रपति रामनाथ कोविंद करब. एह समापन सत्र में केन्द्रीय वित्त मंत्री अरूण जेटलीओ शामिल रहब. एकरा अलावे प्रदेश के राज्यपाल राम नाईक आ मुख्यमंत्री योगी आदित्यनाथो जी समापन सत्र के सम्बोधित करब.


text:
भोजपुरी फिलिमन के रियल रंगबाज हैदर काजमी जबहिए कवनो काम करेले उ दोसरा से बहुते अलगा होला.
पिछला दिने आपन जनम दिन हैदर काजमी अपना पत्नी का साथे नक्सलाइट बेल्ट वाला जहानाबाद के अपना गांव पाली में मनवले. एह मौका पर उनकर मातो पिता मौजूद रहे लोग बधाई देबे ला.
हैदर काजमी कहले कि काम का चलते जनमदिनो मनावे के समय ना मिलत रहुवे बाकिर अबकी गाँव के लोग कहल कि एह बेर के आपन जनमदिन गाँवे प मनाव त हमहूं मान गइनी. खुशी एह बात के भइल कि ओही दिने हमार फिलिम “बिगुल” पटना में रिलीजो भइल.
(शशिकांत सिंह, रंजन सिन्हा)


text:
एह ग्रन्थ के विदुषी लेखिका श्रीमती शैलजा कुमारी श्रीवास्तव ३१ दिसंबर १९८९ के दिवंगत हो गइली। ओहि साल, उनका निधन से कुछ महीना पाहिले उनकर भोजपुरी निबंध संग्रह ‘चिंतन कुसुम’ प्रकाशित भइल रहे। आगे चलके १९९० में, उनका ‘चिंतन कुसुम’ पर अखिल भारतीय साहित्य सम्मेलन का ओर से उनका के ‘चित्रलेखा पुरस्कार’ मरणोपरांत अर्पित कइल गइल रहे।
१९८५ में सरकारी सेवा से निवृति के काफी पाहिले शैलजा जी प्रस्तुत पुस्तक ‘कदंबरी’ के लेखन पूरा कर चुकल रहली। बाकिर उनका जीवन काल में त एकर प्रकाशन नाहिएँ हो सकल, उनका निधन के बादो बारह बारिस बीत गइल त अब एकरा प्रकाशन के संजोग जुटल ह। शैलजाजी के पतिदेव श्री महेंद्र कुमार जी उनका पाण्डुलिपियान के जोगा के रखले बानी, आ उहाँ के ई आंतरिक अभिलाषा बा की शैलजाजी के कृतियन के क्रम क्रम से पुस्तकाकार प्रकाशित करा दिहल जाये। ओकर शुरुआत एही ‘कादंबरी’ से हो रहल बा, जे रउआ हाथ में बा। शैलजाजी के अधययन के क्षेत्र व्यापक आ बहुवणी रहे, बाकिर संस्कृत साहित्य से उनका विशेष लगाव रहे। ऊ वाल्मीकि, कालिदास, हाल, माघ, शूद्रक, श्रीहर्ष, भवभूति, वाणभट्ट, जयदेव, भोज, मुरारी, विल्हण आ पंडितराज जग्गनाथ के गहन अध्ययन कइले रहली।
भोजपुरी में लिखल कथा कादम्बरी डाउनलोड करे के खातिर क्लिक करीं
>> भोजपुरी के आउरी किताब पढ़े खातिर क्लिक करीं


text:
बिजली से लागल आगि से आठ घर राख
भेल्दी, 19 अपेरैल. अमनौर इलका के मदारपुर नोनिया बस्ती में मंगल का राति बिजली के शॉट सर्किट से लागल आग का चलते धह गो घर राख हो गइल आ लाखों के संपति स्वाहा हो गइल.
बद्री महतो का घर में शुरु भइल आगि देखते देखत अगल बगल के आठ जने के घर अपना गिरफ्त में ले लिहलसि.
भेल्दी पुलिस आ दमकल के दस्ता मौका पर पहुंचल आ बहुते मेहनत से आगि पर काबू पवलसि.
ओने अमनौर के मंगल बाजार के किसान गया सिंह के एक बिगहा से अधिका में खड़ा गेहूं के तइयार फसल नहर किनारे हाई टेंशन बिजली के तार के टूट के गिरला का तलते लागल आगि में स्वाहा हो गइल.